title: Perussuomalaiset Nuoret

text: Perussuomalaisten Nuorten jäseneksi voivat liittyä 15 vuotta täyttäneet luonnolliset henkilöt ja oikeushenkilöt. Jäsenen ”on oltava hyvämaineinen ja rehelliseksi tunnettu” ja hänen on hyväksyttävä järjestön säännöissä määritelty aate ja tarkoitus. Jäsen ei saa kuulua muuhun puolueeseen tai olla muun puolueen nuoriso- tai opiskelijajärjestön jäsen. Varsinaisia jäseniä voivat olla alle 30-vuotiaat Suomen kansalaiset tai ulkomaalaiset, joilla on kotipaikka Suomessa. Aikuisjäseniä taas voivat olla 30–35-vuotiaat Suomen kansalaiset tai ulkomaalaiset, joiden kotipaikka on Suomessa. Varsinaisilla jäsenillä ja aikuisjäsenillä on samat oikeudet ja velvollisuudet. Lisäksi järjestöllä voi olla kannatusjäseniä, kunniajäseniä sekä piiri- ja järjestöjäseniä.


title: Perussuomalaiset Nuoret

text: Perussuomalaisten Nuorten ja Perussuomalaiset-puolueen jäsenyydet ovat erillisiä eikä nuorisojärjestön jäsen ole automaattisesti myös puolueen jäsen. Nuorisojärjestö kuitenkin suosittelee täysi-ikäisiä jäseniään liittymään myös puolueeseen.


title: Perussuomalaiset Nuoret

text: Perussuomalaisilla Nuorilla on vuosittain kaksi sääntömääräistä yhdistyksen kokousta: kevät- ja syyskokous. Sääntöjen mukaan kevätkokouksessa muun muassa esitetään yhdistyksen vuosikertomus, vahvistetaan tilinpäätös ja myönnetään hallitukselle ja muille vastuuvelvollisille vastuuvapaus, valitaan edustajiston puheenjohtaja ja kokouksessa valittavat edustajiston jäsenet sekä käsitellään jäsenaloitteet. Syyskokouksessa taas sääntöjen mukaan muun muassa vahvistetaan järjestön toimintasuunnitelma, tulo- ja menoarvio sekä liittymis- ja jäsenmaksun suuruus, valitaan järjestön hallituksen puheenjohtaja, varapuheenjohtajat, pääsihteeri ja muut jäsenet sekä varajäsenet, valitaan toiminnantarkastajat tai tilintarkastajat ja käsitellään jäsenaloitteet.


title: Perussuomalaiset Nuoret

text: Yhdistyksen kokouksissa varsinaisilla jäsenillä on jokaisella yksi ääni ja kaikilla jäsenillä on puhe- ja esitysoikeus. Jäsenillä on oikeus tehdä jäsenaloitteita, jotka käsitellään yhdistyksen kokouksessa.


title: Perussuomalaiset Nuoret

text: Nuorisojärjestössä toimii myös vuosittain valittava edustajisto, joka käyttää ylintä valtaa yhdistyksessä kevät- ja syyskokousten välillä. Edustajistossa on piirijärjestöjen edustajia sekä kevätkokouksessa valittuja edustajia. Edustajisto valvoo hallituksen toimintaa.


title: Perussuomalaiset Nuoret

text: Yhdistyksen hallitus toimeenpanee yhdistyksen kokousten ja edustajiston päätöksiä sekä sääntömääräisiä asioita. Yhdistyksen hallitukseen kuuluu puheenjohtaja, pääsihteeri, 1−3 varapuheenjohtajaa sekä muut syyskokouksessa valitut hallituksen jäsenet.


title: Perussuomalaiset Nuoret

text: Jokaisella piirijärjestöllä on edustaja yhdistyksen edustajistossa.


title: Perussuomalaiset Nuoret

text:
Perussuomalaisten Nuorten piirit ovat:
Perussuomalaiset Nuoret osallistuu Nuorten Pohjoismaiden neuvoston kokouksiin sekä Demo Finlandin kansainväliseen toimintaan. Perussuomalaiset Nuoret oli vuodesta 2014 alkaen EYC:n jäsen, mutta se erosi järjestöstä vuonna 2017 turkkilaisen Oikeus ja kehitys -puolueen nuorisojärjestön vuoksi. Kuulumisesta koti- tai ulkomaiseen yhteistyöjärjestöön päättää yhdistyksen edustajisto.


title: Perussuomalaiset Nuoret

text: Syyskuussa 2017 Perussuomalaiset Nuoret päättii liittyä Nuorten Pohjoismaiden Neuvostoon perustettavaan Vapaa Pohjola -ryhmään. Muita jäsenjärjestöjä ovat Ruotsidemokraattien nuorisojärjestö Ungsvenskarna ja Tanskan kansanpuolueen nuoret. Ryhmän agendalla ovat muun muassa tiukempi maahanmuutto- ja rajapolitiikkaa sekä vapaaehtoisen maanpuolustuksen tiivistämisen Pohjolassa.


title: Perussuomalaiset Nuoret

text: Perussuomalaiset Nuoret saa avustuksia veikkausvoittovaroista, joista tuetaan myös ei-poliittisia nuorisojärjestöjä. Avustusten määrä verrattuna muiden puolueiden saamiin avustuksiin on herättänyt keskustelua, etenkin vuoden 2012 jälkeen, jolloin Perussuomalaiset nousi suurien puolueiden joukkoon. Vuonna 2012 nuorisojärjestö sai 15 000 euron avustuksen. Suurimman potin keräsi keskustanuoret, joka sai 670 000 euroa avustuksia. Kokoomusnuoret ja demarinuoret saivat lähes yhtä paljon. Vuonna 2013 Perussuomalaisten Nuorten avustus nousi 33% ja oli yhteensä 20 000 euroa. Puheenjohtaja Elon mukaan PS-nuorten tuki oli 3 % keskustanuorten tuesta.


title: Perussuomalaiset Nuoret

text: Opetus- ja kulttuuriministeriö on perustellut perussuomalaisnuorilta valituksen jälkeen evättyä valtionavun korotusta järjestön monikulttuurisuuden vastaisuudella ja sillä että sen näkemykset monikulttuurisuusasioissa ovat olleet ristiriidassa nuorisolain arvopohjan kanssa. Vuonna 2014 Korkein hallinto-oikeus katsoi, ettei tämä ole hyväksyttävä syy valtionavun korotuksen epäämiselle ja palautti asian käsiteltäväksi ministeriöön. Entisen urheilu- ja kulttuuriministeri Paavo Arhinmäen mukaan taas Perussuomalaiset Nuoret on saanut osakseen positiivista erityiskohtelua, koska se nostettiin avustettavien järjestöjen listalle ennen kriteerien täyttymistä.


title: Perussuomalaiset Nuoret

text: Vuonna 2016 nuorisojärjestön puheenjohtaja Sebastian Tynkkynen kritisoi voimakkaasti opetus- ja kulttuuriministeriön jakamia avustuksia väittäen samalla, että kokoomusnuoret antavat vääriä lukuja ministeriölle saadakseen suuremman avustuksen.


title: Perussuomalaiset Nuoret

text:
Tammikuussa 2017 Korkein hallinto-oikeus hylkäsi Perussuomalaisten Nuorten valituksen, joka koski vuoden 2015 avustusta (81 200 euroa).
Vuoteen 2006 saakka Perussuomalaiset Nuoret järjesti vuosikokouksia. Yhdistyksen rekisteröitymisen myötä Perussuomalaiset Nuoret on järjestänyt sääntömääräisiä kevät- ja syyskokouksia.


title: Pullovesi

text: Pullovesi on pulloon pakattua juomavettä. Pullo on useimmiten valmistettu läpinäkyvästä muovista.


title: Pullovesi

text: Pullovettä käytetään runsaasti maissa, joissa vesijohtovesi ei heikon laatunsa takia sovellu juotavaksi. Käyttö on kuitenkin yleistä myös muissa maissa, kuten Suomessa.


title: Pullovesi

text: Suomen Luonto -lehti valitsi ulkomaisen pulloveden vuoden 2002 turhakkeeksi.


title: Pullovesi

text: Joissain pullovesissä on tutkimusten mukaan enemmän bakteereja kuin suomalaisessa vesijohtovedessä.


title: Kreikan uskonnon historia

text: Kreikan uskonnon historia on tutkimusala, joka käsittelee kreikkalaisen kulttuurin piirissä vaikuttaneita uskonnollisia näkemyksiä. Ala jakautuu kahteen osaan: antiikin Kreikassa vallinneen uskonnon tutkimukseen ja kristillisen Kreikan kirkkohistoriaan.


title: Kreikan uskonnon historia

text: Kreikassa ennen kristinuskoa vallinnut uskonto koostui useista toistensa kanssa rinnan eläneistä kulteista, joiden alkuperä ja historia vaihtelivat. Uskonto oli luonteeltaan yhteisöllinen: jumalten palvonta oli kaupunkivaltion tehtävänä. Yksilöllisempää uskonelämää tarjosivat mysteerikultit, joista kuuluisin oli Eleusiin mysteerikultti. Vaikka mytologia onkin säilynyt varsin hyvin, on hankala saada kuvaa tavallisen kansan uskomuksista, jotka näyttävät eronneen tuntuvasti sivistyneistön kehittyneemmistä uskonnollisista rakenteista.


title: Kreikan uskonnon historia

text: Hellenistisenä aikana kohonnut sivistystaso ja laajalle levinneet filosofiset opit rapauttivat uskoa useisiin jumaliin ja heidän runsaaseen vuorovaikutukseensa ihmisten kanssa. Eri filosofisten suuntausten ratkaisut jumaluuden ongelmaan olivat erilaisia: skeptikot ja epikurolaiset uskoivat, että jumalia joko ei ole lainkaan tai että heidän vaikutuksensa elämään on merkityksetön. Aristoteleen ja Platonin seuraajat postuloivat useimmiten yhden Jumalan olemassaolon, mutta yksimielisyyttä tämän olennon luonteesta ei syntynyt. Samaan aikaan myös Kreikkaan, kuten koko antiikin maailmaan, levisivät idän mysteeriuskonnot, jotka tarjosivat kansanomaisemman ratkaisun ihmisten uskonelämän ongelmiin. Näistä uskonnoista tärkeimpiä olivat egyptiläinen Isiksen kultti ja mithralaisuus. Idästä Kreikkaan levisi myös juutalaisperäinen kristinusko.


title: Kreikan uskonnon historia

text: Välittömästi syntymänsä jälkeen kristinusko joutui vuorovaikutukseen kreikkalaisen kulttuurin kanssa. Tämä vaikutti syvällisesti molempiin osapuoliin. Kristinuskon ensimmäisenä levittäjänä kreikkalaisessa kulttuuripiirissä toimi apostoli Paavali, jonka kirjoittamiksi katsotut kirjeet muodostavat merkittävän osan Uudesta testamentista. Kristinusko voitti alaa useista syistä. Sen teologinen muoto vastasi pitkälti kreikkalaisessa filosofiassa vallalla olleita käsityksiä yhdestä jumaluudesta. Erityisesti jouduttuaan kosketuksiin uusplatonismin kanssa kristinusko sai muodon, joka oli pitkälti yhteensopiva tämän myöhäisantiikissa suositun filosofisen suuntauksen kanssa. Toisaalta kristinuskon tarjoama lupaus henkilökohtaisesta pelastuksesta kilpaili tehokkaasti kaikkien muiden mysteeriuskontojen kanssa.


title: Kreikan uskonnon historia

text: Kreikkalaisen kulttuuripiirin osaksi muodostui kuulua Bysanttiin eli Itä-Roomaan. Konstantinus Suuren päivistä saakka tämän valtion virallisena uskontona oli kristinusko, jonka Bysantissa kehittynyttä haaraa kutsutaan ortodoksisuudeksi. 600–700-luvuilla suurin osa kreikkalaisuuden läpitunkemasta alueesta joutui kuitenkin osaksi islamilaista maailmaa, kun profeetta Muhammadin julistama tiukasti yksijumalainen uskonto valloitti nykyisen Lähi-idän alueen. Tämän jälkeen kreikkalainen kulttuuripiiri muodostui enää nykyisen Kreikan ja Länsi- ja Pohjois-Turkin muodostamasta alueesta.


title: Kreikan uskonnon historia

text: Kristinuskon joutuminen kosketuksiin kreikkalaisen filosofian kanssa ei ollut ongelmatonta. Koska kristinuskon ja Kreikan filosofisten suuntausten käsitteet ja kysymyksenasettelu eivät olleet suoraan yhteneviä, oli useita mahdollisia tapoja sovittaa kristillisyys olemassa oleviin ajattelumalleihin. Näitä tapoja edustavat eri kirkkoisät ja "harhaopettajat", joiden tärkeimpänä erona on se, hyväksyikö syntymässä ollut kristillinen kirkko kyseisen henkilön opetuksen. Tärkeimpiä "harhaoppeja", jotka syntyivät kristillisyyden varhaisvaiheessa, olivat manikealaisuus ja gnostilaisuus. Myöhemmin erityisen tärkeäksi nousi kysymys Kristuksen jumaluudesta. Kirkon kannasta erosivat tällöin homoousiaanit ja areiolaiset. Muista kristinopin uskonkappaleista syntyneissä riidoissa tärkeitä idän kirkon harhaoppeja olivat donatolaisuus 300-luvulla ja kuvainraastajuus eli ikonoklasmi 700–800-luvuilla.


title: Kreikan uskonnon historia

text: Kreikkalainen Bysantin keisarikunta kukistui lopullisesti, kun Mehmed II Valloittaja valloitti Konstantinopolin vuonna 1453. Tämän jälkeen kreikkalaisuus ja ortodoksisuus samaistuivat, sillä tärkeimpänä kreikkalaisia turkkilaisista erottaneena tekijänä toimi uskonto. Islamiin kääntyminen merkitsi samalla turkkilaisen identiteetin omaksumista, mikäli kääntyminen ei ollut pelkästään näennäistä. Kreikan vapautuminen 1800-luvun alussa tapahtui ortodoksisen kirkon tuella ja ortodoksisuus sai virallisen aseman maan valtionuskontona. Samalla Kreikan ortodoksinen kirkko irtautui Konstantinopolin ekumeenisesta patriarkaatista. Athos-vuoren luostari sai puoli-itsenäisen aseman Kreikan sisällä ja säilyi patriarkaatin alaisena. Vuoden 1913 Balkanin sodan seurauksena Kreikkaan liitetyillä alueilla patriarkaatti säilytti myös nimellisen valta-aseman. Vuonna 1928 patriarkaatti myönsi Kreikan kirkolle "huolenpito-oikeuden" näihin hiippakuntiin ja Kreikan kirkko lupasi, että Konstantinopoli saa vahvistaa hiippakuntia johtavien piispojen vaalit.


title: Kreikan uskonnon historia

text: Kreikkalainen ortodoksinen maailma ajautui välirikkoon 13. toukokuuta 2004, kun Kreikan kirkko nimitti huhtikuun lopussa kolme uutta arkkipiispaa Pohjois-Kreikkaan, jota Konstantinopolin patriarkka pitää omana alueenaan. Siksi Konstantinopolin ekumeeninen patriarkka katkaisi kaikki välit Ateenan arkkipiispa Khristodoulokseen. Konstantinopolin ekumeeninen patriarkaatti pitää Pohjois-Kreikassa sijaitsevaa 35 hiippakuntaa omana alueenaan.


title: Sähköinen asiointi

text: Sähköisellä asioinnilla (Electronic Services, e-Services) tarkoitetaan organisaation palvelujen käyttämistä tieto- ja viestintätekniikan keinoin. Sähköistä asiointia kehitettäessä kehitetään koko asiointiprosessia, joka muodostuu asiakkaan käyttöliittymästä palveluun sekä palvelun tuottamiseen liittyvistä prosesseista organisaatiossa (taustaprosessit). Asiakkaita voivat olla kansalaiset, yritykset ja viranomaiset.


title: Sähköinen asiointi

text: Laissa sähköisestä asioinnista viranomaistoiminnassa (13/2003) sanotaan, että lakia sovelletaan mm. hallintoasian “sähköiseen vireillepanoon, käsittelyyn ja päätöksen tiedoksiantoon”. Tätä voidaan pitää sähköisen asioinnin suppeana määrittelynä.


title: Sähköinen asiointi

text: Nykysuomen sanakirjan (WSOY 1978) mukaan asiointi tarkoittaa asioiden hoitamista tai toimittamista pankin tai muun vastaavan organisaation kanssa. Julkisen hallinnon piirissä asiointi on siis hallinnon asiakkaan omien asioiden hoitamista viranomaisen kanssa. Sähköinen asiointi on vaihtoehto perinteiselle asioiden hoitamiselle, jonka muotoja ovat olleet tiskipalvelu, kirjeenvaihto ja puhelinpalvelu. Hallinnon asiakkaan näkökulmasta sähköinen asiointi on asioiden hoitamista viranomaisen kanssa sähköisiä kanavia ja tietojärjestelmiä käyttäen.


title: Sähköinen asiointi

text: Sähköisen asioinnin ja sähköisen asianhallinnan hyödyntämisen syitä ovat yleensä:Asioiden hoitamisella asiakkaan haluamasta paikasta hänen toivomanaan aikana (itsepalvelulla) säästetään yleensä kustannuksia hallinnon manuaalityön vähentymisen seurauksena. Asiakkaalle itsepalvelusta on yleensä etuna asian seuraamisen mahdollistuminen ja usein myös nopeutunut palvelu.


title: Sähköinen asianhallinta

text: Sähköinen asianhallinta on hallinnon sisäisten asioiden ja asiakirjojen käsittelyn hallinta. Tämä mahdollistaa käsittelyprosessin kehittämisen, jolloin voidaan siirtyä jopa kokonaan paperittomaan toimintatapaan.


title: Sähköinen asianhallinta

text: Muun muassa Kansaneläkelaitos käyttää vastaavaa SAHA-järjestelmää. Järjestelmä toimii niin, että kaikki Kelaan tulevat hakemukset liiteasiakirjoineen skannataan järjestelmään, minkä jälkeen ne voidaan lähettää käsiteltäviksi sellaiselle paikkakunnalle, jolla on kapasiteettia ja/tai erikoisasiantuntemusta kyseisen kaltaisten asioiden ratkaisemiseen (esimerkkinä korkeakoulujen opintotukiasiat, jotka ohjautuvat Kelan Opintotukikeskukseen). Paperit arkistoidaan heti skannauksen jälkeen ja niitä käytetään vain tarvittaessa. Kelan sähköinen asianhallintajärjestelmä on noin kolmella tuhannella samanaikaisella käyttäjällään yksi Suomen suurimmista.


title: To Live Forever

text: To Live Forever on Tarotin kolmas studioalbumi, joka julkaistiin 8. helmikuuta 1993. Levy on yhtyeen ensimmäinen, jolla kosketinsoittaja Janne Tolsa on mukana.


title: Paul Ricœur

text: Paul Ricœur (27. helmikuuta 1913 Valence, Ranska – 20. toukokuuta 2005 Chatenay Malabry) oli ranskalainen filosofi.


title: Paul Ricœur

text: Paul Ricœurin isä kuoli ensimmäisessä maailmansodassa, ja menetettyään myös äitinsä Ricœur eli lapsuutensa isovanhempiensa ja tätinsä hoivissa Rennesissä. Ricœurin suku kuului Ranskan protestanttiseen vähemmistöön. Opiskellessaan filosofiaa 1930-luvulla Sorbonnessa hänen opettajanaan oli muun muassa Gabriel Marcel. Vuonna 1935 Ricœur avioitui Simone Lejasin kanssa. Sotavuodet 1940–1945 kuluivat sotavankeudessa Pommerissa. Tänä aikana Ricœur käänsi Edmund Husserlin tuotantoa ranskaksi ja perehtyi ystävänsä Mikel Dufrennen kanssa Karl Jaspersin ja Karl Barthin ajatteluun. Ricœurin ensimmäinen merkittävä akateeminen asema oli Strasbourgin yliopiston filosofian historian professuuri vuosina 1948–1956. Vuonna 1956 hän siirtyi Pariisiin, filosofian professoriksi Sorbonneen. 1966–1968 hän opetti Pariisin lähellä vastaperustetussa Nanterren yliopistossa, josta tuli vuoden 1968 opiskelija-aktivismin keskuspaikka. Sittemmin hän työskenteli myös Belgiassa Louvainin yliopistossa sekä Yhdysvalloissa Chicagon yliopistossa.


title: Paul Ricœur

text: Ricœurin monipuolista tuotantoa voi jaotella usealla tavalla. Keskeinen muutos tapahtui 1960-luvun alussa, jolloin Ricœur kiinnostui hermeneutiikasta ja irtaantui osittain aikaisemmasta fenomenologisesta suuntautumisestaan. Ricœur alkoi julkaista tutkimuksia symbolin teoriasta ja Sigmund Freudin psykoanalyysista sekä selvitteli välejään strukturalistien kanssa. Myöhemmin 1970- ja 1980-luvulla hän julkaisi artikkelikokoelmia sekä metaforatutkimuksen "La métaphore vive" ja laajan kolmiosaisen teossarjan "Temps et récit", joka käsitteli narratiivisuutta ja aikaa.


title: Paul Ricœur

text: "Temps et récit" -teossarjasta alkanut projekti jatkui narratiivista itseyttä ja etiikkaa tutkivalla teoksella "Soi-même comme un autre" (1990). Tämän jälkeen Ricœur palasi "Temps et récit’ssä" käsittelemiinsä ajallisuuden ja historiallisuuden kysymyksiin ja lisäsi niihin muistin ja unohduksen tematiikkaa teoksessa "La Mémoir, l’histoire, l’oubli" (2000). Teoreettisen pohdinnan lisäksi teoksessa kartoitetaan muistamisen ja unohtamisen yhteiskunnallista ulottuvuutta. Ricœurin tuotantoon kuuluu myös kaksi oikeusfilosofista artikkelikokoelmaa "Le Juste 1" (1995) ja "Le Juste 2" (2001) sekä yhteiskuntafilosofinen "L’idéologie et l’utopie" (1986). Lisäksi Ricœurin artikkeleita on julkaistu uudelleen 1990-luvulla kokoelmissa "Lectures 1–3."


title: Paul Ricœur

text: Puolustaessaan epistemologian ja ontologian vastavuoroista suhdetta Ricœur esitti, että filosofilla tulisi olla pätevyys ainakin yhdessä erityistieteessä. Ricœurin omalla kohdalla tämä toteutui niin, että hän julkaisi filosofisen tuotantonsa ohessa useita tutkimuksia protestanttisen teologian ja teologisen hermeneutiikan alalta. Ranskan ulkopuolella hän tuli monissa maissa tunnetuksi aluksi tätä kautta. Ricœurin itsensä mukaan hänen teologinen tuotantonsa on pidettävä erillään hänen filosofisesta tuotannostaan, jossa hän ei hyväksy tai ota annettuna absoluutin käsitettä.


title: Paul Ricœur

text: Hänen viimeiseksi teoksekseen jäi kuolemaa käsittelevä "Vivant jusque'a la mort", joka julkaistiin hänen kuolemansa jälkeen vuonna 2007.


title: To Live Again

text: To Live Again on Tarotin ensimmäinen livealbumi, joka julkaistiin 23. marraskuuta 1994. Levy on nauhoitettu 3. elokuuta 1994 Helsingin Tavastialla. Levy julkaistiin alun perin vuonna 1994 ainoastaan Japanissa, mutta vuonna 2006 se julkaistiin uudelleenmiksattuna ja -masteroituna myös Suomessa.


title: Markus Näslund

text: Markus Näslund (s. 30. heinäkuuta 1973 Örnsköldsvik, Ruotsi) on ruotsalainen uransa lopettanut jääkiekkoilija. Nykyään hän toimii kasvattajaseuransa MODO:n toimitusjohtajana.


title: Markus Näslund

text: Urallaan Näslund pelasi 1 117 ottelua NHL:ssä. Viimeksi laitahyökkääjä edusti liigassa New York Rangersia. Näslund oli Vancouver Canucksin kapteeni vuodet 2000–2008. Näslund on naimisissa ja hänellä on kolme lasta.


title: Markus Näslund

text: Näslundin vahvuudet olivat hyvässä kiekonkäsittelyssä ja maalintekotaidossa, ja kaudella 2002–2003 hän rikkoikin NHL:ssä sadan tehopisteen rajan. Hän pelasi viidesti , hänet valittiin kolmesti , ja kaudella 2002-2003 hänet palkittiin Lester B. Pearson Awardilla. Huolimatta kovasta henkilökohtaisesta menestyksestään Näslund ei kertaakaan voittanut aikuisten tasolla yhtäkään mestaruutta tai kultamitalia. Näslund oli yksi viimeisiä harvoja ammattilaisjääkiekkoilijoita jotka käyttivät vielä puumailaa.


title: Markus Näslund

text: Örnsköldsvikistä kotoisin oleva Näslund edusti Ruotsissa Örnsköldsvikin kasvattajaseuraansa MODO Hockeya yhdessä ystävänsä Peter Forsbergin kanssa ja menestyi Ruotsin juniorimaajoukkueissa. Vuoden 1991 NHL:n varaustilaisuudessa Pittsburgh Penguins varasi Näslundin ensimmäisen kierroksen numerolla 16. Pittsburghiin hän siirtyi kaudeksi 1993–1994. Penguinsissa Näslund sai vaihtelevasti peliaikaa ja pääsi ajoittain pelaamaan myös Mario Lemieux'n kanssa. 20. helmikuuta 1996 Penguins myi Näslundin Vancouver Canucksiin vaihdossa kanadalaishyökkääjä Alek Stojanoviin. Kaupan jälkeen Stojanov pelasi NHL:ssä vain 45 ottelua ja lopetti jääkiekkoilun vain 29-vuotiaana vuonna 2002.


title: Markus Näslund

text: Vancouverissakin Näslundilla oli aluksi vaikeuksia lyödä itseään läpi valmentaja Mike Keenanin alaisuudessa. Näslund kehittyi johtajana ja pelaajana saadessaan pelata muun muassa Mark Messierin kanssa ja kauden 2000–2001 alussa hänet nimettiinkin Canucksin kapteeniksi. Kaudesta tulikin Näslundin läpimurtokausi liigassa, kun hän teki 41 maalia ja 75 pistettä. Myös Canucks pääsi pudotuspeleihin ensimmäistä kertaa viiteen vuoteen. Seuraavilla kausilla Näslund muodosti Todd Bertuzzin ja Brendan Morrisonin kanssa tehokkaan hyökkäysketjun, lempinimeltään "West Coast Express". Kaudella 2002–2003 Näslund teki uransa parhaat pisteet, 48 maalia ja 104 pistettä ja oli kauden päätteeksi NHL:n pistepörssin toinen. Samana vuonna Näslund valttiin liigan Lester B. Pearson -palkinnon saajaksi. Kaudella 2004–2005 NHL:n ollessa työsulussa Näslund pelasi kasvattajaseurassaan MODO Hockeyssa.


title: Markus Näslund

text: Kesällä 2008 Canucks ei tarjonnut vapaaksi agentiksi tulleelle Näslundille jatkosopimusta ja heinäkuussa hän tekikin kaksivuotisen sopimuksen New York Rangersin kanssa. Näslund ei kuitenkaan pelannut Rangersin paidassa kuin ensimmäisen kauden sopimuksestaan. Toukokuussa 2009 uutisoitiin että Rangers ja Näslund ovat yhteisymmärryksessä purkaneet sopimuksen ja Näslund lopettaisi uransa. Näslundin NHL-uran viimeiseksi otteluksi jäi pudotuspelien avauskierroksen seitsemäs ottelu Washington Capitalsia vastaan. Capitals voitti ottelusarjan voitoin 4–3 ja eteni jatkoon.


title: Markus Näslund

text:
Marraskuussa 2009 Näslund päätti palata Peter Forsbergin kanssa kasvattajaseuransa MODOn riveihin.
Näslund pelasi yhdet olympialaiset (Salt Lake City 2002) ja neljät MM-kilpailut (1993, 1996, 1999, 2002). Hän voitti MM-kilpailuista yhden hopean ja kaksi pronssia. Lisäksi Näslund pelasi kaksi jääkiekon maailmancupia (1996, 2004).


title: Markus Näslund

text: Näslund pelasi myös kahdet alle 20-vuotiaiden MM-kilpailut ja kahdet alle 18-vuotiaiden EM-kilpailut. Vuonna 1990 hän voitti alle 18-vuotiaiden EM-kultaa. Vuosina 1992 ja 1993 Näslund voitti alle 20-vuotiaiden MM-hopeaa sekä kisojen maalipörssin. Vuoden 1993 kisoissa hänet valittiin myös tähdistökentälliseen.


title: Doug Harvey

text: Douglas Paul Harvey (19. joulukuuta 1924 Montreal, Québec, Kanada – 26. joulukuuta 1989) oli jääkiekkoilija ja National Hockey Leaguen (NHL) tähtipuolustaja.


title: Doug Harvey

text: Hänen NHL-tilastonsa runkosarjassa käsittävät 1113 ottelua, 88 maalia, 452 syöttöä ja 540 tehopistettä sekä 1216 jäähyminuuttia. Pudotuspeleissä Harveyn saldoksi muodostui 137 ottelua, 8 maalia, 64 syöttöä, 72 tehopistettä ja 152 jäähyminuuttia.


title: Doug Harvey

text: Harvey tunnettiin erityisesti siitä, ettei pyrkinyt keräämään tehopisteitä niin kuin muut kenttäpelaajat vaan hoiti puolustamisen, mikä kuului hänelle.


title: Mosconi Cup

text:
Mosconi Cup on biljarditurnaus, joka on pelattu Euroopan ja Yhdysvaltain kuusimiehisten (myös naisia ollut mukana) joukkueiden välillä vuodesta 1994 lähtien. Turnauksessa on perinteisesti pelattu nelin- sekä kaksinpelejä. Euroopan joukkue on pystynyt voittamaan Mosconi Cupin yhdeksän kertaa (1995 erin 16-15, 2002 erin 12-9,
2007 11-8, 2008 erin 11-5, 2010 erin 11-8, 2011 erin 11-7, vuonna 2012 erin 11-9, vuonna 2013 erin 11-2 ja vuonna 2014 erin 11-5).


title: Suomen Biljardiliitto

text: Suomen Biljardiliitto ry on perustettu toukokuussa 1973. Liitto on Suomen Liikunnan ja Urheilun alainen yhdistys. Virallisia liiton alaisia pelimuotoja ovat snooker, kaisa, pool, kara ja pyramidi. Kaikissa viidessä lajissa on myös valtakunnallista kilpailutoimintaa ympäri Suomen joiden myötä turnauksia ja tapahtumia on pitkälti toista sataa erilaista vuoden aikana. Suomen Biljardiliittoon kuuluu lähes 100 jäsenseuraa ympäri suomen. Hallituksen puheenjohtajana on toiminut vuodesta 2004 lähtien Ahto Alander.


title: Suomen Biljardiliitto

text: Suomen Biljardiliiton toiminnanjohtajana toimii Markku Ryytty.


title: Suomen Biljardiliitto

text: Kaikissa viidessä lajissa pelataan myös SM-kilpailut ja useissa eri sarjoissa ja lajeissa eli kaiken kaikkiaan biljardissa pelataan eri Suomenmestaruuksista useissa kymmenissä eri turnauksissa vuosittain.


title: Suomen Biljardiliitto

text: Eurosportilla hyvin TV-näkyvyyttä 2000-luvulla lisännyt Snooker on Suomen toiseksi suosituin lajimuoto ja turnauksia järjestetään ympäri Suomen sekä todella laadukkaassa Mestaruussarjassa, että myös koko kansalle tarkoitetussa 1-divisioonan sarjassa. Suomessa Snookerissa aloitettiin kilpailemaan 1980-luvulla. Snookerin lajipäällikkönä toimii Sami Hovi.


title: Suomen Biljardiliitto

text: Pääosin pelkästään Suomessa pelattava biljardimuoto on Suomen perinteisin biljardimuoto ja sitä on harrastettu jo useita kymmeniä vuosia Suomessa ennen SBIL:n syntymää. Laji on edelleen Suomessa suosittua ja Suomen Biljardiliiton alaisia turnauksia järjestetään 20-30 vuosittain. Eri sarjoja on pääsarjan lisäksi Seniorit ja Juniorit. Kaisan suosiota on lisännyt myös turnauksen maailmanmestaruusturnaukset Kotkassa vuosina 2010 ja 2013. Kaisan lajipäällikkönä toimii Tuomas Komi.


title: Suomen Biljardiliitto

text: Suomen suosituin biljardimuoto on ylivoimaisesti Poolbiljardi jossa pelataan myös monissa eri sarjoissa. Suomen kovatasoisin sarja on Poolin Mestaruussarja. Näiden lisäksi on alemmat kaikille tarkoitetut 1-divisioona ja 2-divisioona. Edellä mainittujen yleisten sarjojen lisäksi pelataan myös Naisten, Senioreiden ja Junioreiden turnauksia lähes kuukausittain. Poolia on pelattu Suomessa aktiivisesti aina 1980-90 luvun vaihteesta lähtien.


title: Suomen Biljardiliitto

text: Poolin lajipäällikön edustajana toimii Joni Ahola ja nuorten vastaavana toimii Sami Karttunen.


title: Suomen Biljardiliitto

text: Suomessa pussitonta karabiljardia aloitettiin pelaamaan aivan tosissaan jo 1980-luvun alussa, mutta toiminta kuihtui jo muutamassa vuodessa. Nyt 2000-luvulla toiminta on herännyt jälleen henkiin ja myös kilpailut ovat lisääntyneet. Pääosin karaa pelataan tällä hetkellä Turussa ja pääkaupunkiseudulla Espoossa.Karan lajipäällikkönä toimii Toni Hannula.


title: Suomen Biljardiliitto

text: Venäjällä äärimmäisen suosittu Pyramidibiljardi aloitti kilpailutoiminnan Suomessa vuonna 2007 ja turnauksia pelataan useita vuoden aikana kolmessa eri lajimuodossa; The Free Pyramid (Amerikanka), The Dynamic Pyramid (Nevskaja) ja The Combined Pyramid (Moskovskaja). Peli on erittäin suosittua varsinkin Kotkassa ja Oulussa sekä pääkaupunkiseudulla Helsingissä ja Espoossa. Pyramidin lajipäällikkönä toimii Petri Pohjola


title: Käikälä

text: Käikälä on Hämeenlinnan 40. kaupunginosa, joka sijaitsee noin kuusi kilometriä Hämeenlinnan keskustasta etelään. Käikälä rajoittuu etelässä ja lännessä Vanajaveteen ja pohjoisessa Turun valtatiehen. Idässä rajana on Harvialantie.


title: Käikälä

text: Käikälä on enimmäkseen pientaloaluetta, mutta siellä on myös suuri teollisuusalue, jossa sijaitsevat muun muassa SSAB:n Hämeenlinnan tehdas (aiemmin Rautaruukki Oyj), Huhtamäki Oyj:n Hämeenlinnan tehdas, Sisu Akselit Oy ja Patria Vehicles Oy.


title: Käikälä

text: Käikälässä toimii Kirkonkulman koulu (alakoulu) ja yksityinen päiväkoti. Palveluihin kuuluu päivittäistavarakauppa K-Market.


title: Matti Lehtelä

text: Matti Jalmari Johannes Lehtelä (28. toukokuuta 1906 Riihimäki – 13. huhtikuuta 1971 Helsinki) oli suomalainen näyttelijä. Hänet muistettaneen parhaiten Juutas Käkriäisen osasta Roland af Hällströmin ohjaamassa elokuvassa "Putkinotko" (1954), joka perustuu Joel Lehtosen samannimiseen romaaniin.


title: Matti Lehtelä

text: Lehtelä esiintyi sivurooleissa useissa kymmenissä suomalaisissa elokuvissa vuosina 1934–1969. Hän näytteli usein poliisia, konnaa tai juoppoa. "Putkinotkon" lisäksi Lehtelän suurimpia rooleja olivat: "Siltalan pehtoorin" Aaretti (1934), "Kaikki rakastavat" -elokuvan Hiski (1935), joka oli Aaretin roolin toisinto, "Rakuuna Kalle Kollolan" nimiosa (1939), "Varjoja Kannaksella" -elokuvan miespääosa kirjailija Somero (1943), "Ihmiset suviyössä" -elokuvan Jukka Mettälä (1948), "Ryysyrannan Joosepin" poliisi Pirhonen (1954) sekä "Nummisuutarien" kolmannen filmatisoinnin eno Sakeri (1957).


title: Matti Lehtelä

text: Lehtelä oli avioliitossa näyttelijä Sylva Rossin kanssa.


title: Matti Lehtelä

text: Matti Lehtelä on haudattu Riihimäelle.


title: Michel Serres

text: Michel Serres (s. 1. syyskuuta 1930 Agen) on ranskalainen filosofi. Hän opiskeli filosofiaa, mutta työskenteli myös Ranskan laivaston upseerina. Väiteltyään vuonna 1968 Serres alkoi opettaa filosofiaa Pariisissa. Hän on opettanut myös Stanfordin yliopistossa. Vuonna 1990 hänet nimitettiin Ranskan akatemiaan. Serres on vaikuttanut muun muassa Bruno Latouriin ja Steven Connoriin.


title: Jean Tigana

text: Jean Tigana (s. 23. kesäkuuta 1955) on ranskalainen jalkapallovalmentaja ja entinen keskikenttäpelaaja.


title: Jean Tigana

text: Jean Tigana aloitti peliuransa Sporting Toulon Varin joukkueessa työskennellen samalla spaghettitehtaassa ja postinjakajana. Aimé Jacquet hankki Tiganan Olympique Lyoniin 1978. Lyonissa Tigana ennätti pelata 105 ottelua ennen siirtymistään Girondins de Bordeaux'hon 1981. Tigana kuului Bordeaux'n avainpelaajiin kahdeksan kauden ajan ja oli voittamassa kolmea Ranskan mestaruutta ja cupia. Eurokentillä Tigana oli myös tärkeässä roolissa, kun Bordeaux eteni välieriin niin Euroopan Cupissa kuin Cup-voittajien Cupissakin 1985 ja 1987.


title: Jean Tigana

text: Ranskan maajoukkueessa Tigana oli myös keskeisessä roolissa. Yhdessä Michel Platinin, Luis Fernándezin ja Alain Giressen kanssa Tigana muodosti "Les Bleusin" keskikentän "Maagisen timantin", jota pidetään yhtenä maailman parhaista keskikenttäryhmittymistä koskaan. EM-kisoissa 1984 nelikko johti Ranskan mestaruuteen ollen avainasemassa finaaliottelussa Espanjaa vastaan. MM-kisoissa 1986 Tigana pääsi juhlimaan pronssia. Tigana aloitti valmentajanuransa Olympique Lyonissa 1993. Hän korvasi seuran päävalmentajana Raymond Domenechin, joka oli nostanut lyonilaisseuran Ranskan pääsarjaan. Tiganan johdolla Lyon saavutti silloin parhaan sijoituksensa liigassa ollen kaudella 1994–95 toinen FC Nantes'n viedessä mestaruuden.


title: Jean Tigana

text: Tigana siirtyi menestyksekkään kauden jälkeen AS Monacoon Gérard Baniden seuraajaksi. Monacossa Tigana nosti nuoria pelaajia ykkösmiehistöön ja hänen alaisuudessaan muun muassa Thierry Henry, David Trezeguet ja Ludovic Giuly nousivat maailmanluokan pelaajien joukkoon. Vuodet Monacossa olivat menestyksellisiä; 1997 seura juhli Ranskan mestaruutta ja eteni 1997–98 Mestarien liigassa välieriin, joissa hävisi Juventukselle yhteismaalein 6–4. Tigana jätti kauden 1998–99 päätteeksi monacolaisseuran. Tigana valittiin 1997 Vuoden valmentajaksi Ranskassa.


title: Jean Tigana

text: Vuonna 2000 Tigana lähti hakemaan uusia haasteita Englannista. Tigana johti lontoolaisen Fulhamin Englannin 1. divisioonan mestaruuteen 2000–01 ja seura nousi Valioliigaan. Tiganan johdolla Fulham selvisi myös UEFA Cupiin. Ranskalainen sai kuitenkin potkut maaliskuussa 2003. Tiganaa on myöhemmin syytetty liian suurien siirtosummien ja palkkojen maksamisesta seuran pelaajille, muun muassa Steve Marlet'lle. Asiasta on käyty oikeutta.


title: Jean Tigana

text: Lokakuussa 2005 Tigana teki kaksi ja puolivuotisen sopimuksen turkkilaisseura Besiktasin kanssa. Tigana johdatti istanbulilaliset Turkin Cupin voittoon heti ensimmäisellä kaudellaan kahdeksan vuoden tauon jälkeen. Besiktasissa Tigana jatkoi nuorten pelaajien kehitystyötä nostaen ykkösjoukkueeseen turkkilaisnuorukaisten lisäksi myös muun muassa Matías Delgadon. Tigana erosi päävalmentajan tehtävistään toukokuussa 2007 seuran voitettua Turkin Cupin, mutta jäätyi toiseksi Turkin liigassa.


title: Jean Tigana

text: Tigana palasi valmennustehtäviin kolmen vuoden tauon jälkeen toukokuussa 2010, kun hän allekirjoitti kaksivuotisen sopimuksen Ligue 1:ssä pelaavan FC Girondins de Bordeaux'n kanssa. Kausi on sujunut Tiganan alaisuudessa odotuksia vaisummin ja Bordeaux on pudonnut kauas europelipaikoista. Tigana tarjoutui helmi–maaliskuun vaihteessa 2011 eroamaan tehtävistään, mutta seurajohto ilmoitti hänen jatkavan. Kausi jatkui seurajohdon luottamuksesta huolimatta alavireisesti ja lopulta Tigana sai itse tarpeekseen eroten tehtävistään 0–4 tappioon päättyneen FC Sochaux-ottelun jälkeen. Bordeaux'n fanit olivat uhanneet muun muassa Tiganan 16-vuotiasta tytärtä kehnojen tulosten vuoksi.


title: Jean Tigana

text: Joulukuussa 2011 uutisoitiin Tiganan käyvän neuvotteluja Kiinan Superliigassa pelaavan Shanghai Shenhuan kanssa. Hän allekirjoitti valmennussopimuksen ennen joulua ja aloittaa seuran päävalmentajana vuoden 2012 alussa. Tiganan pesti jäi vain noin neljän kuukauden mittaiseksi, sillä huonojen tulosten vuoksi hän sai potkut huhtikuun lopussa 2012.


title: Matti Aulos

text: Matti Aulos (aik. Matti Vilander, 21. helmikuuta 1909 Joutsa – 4. heinäkuuta 1970 Helsinki) oli suomalainen näyttelijä. Hänet muistetaan parhaiten Yleisradion Radioteatterin vakioäänenä vuosina 1952–1968 sekä noin 120 elokuvaroolista vuosina 1935–1962.


title: Matti Aulos

text: Aulos oli tunnettu näyttelijä niin televisiossa, elokuvissa kuin teatterissa. Hän toimi alun perin 1930-luvun alussa kansakoulunopettajana Valkeakoskella, mutta kiinnostui näyttelijän urasta ja sai kiinnityksen Jyväskylän Työväen Teatteriin. Tämän jälkeen Aulos teki muistettavan uran Helsingin Kansanteatterissa 1936-1947, Suomen Työväen Teatterissa 1948–1950 ja Radioteatterissa 1950–1968. Auloksen merkittävimpiin näyttämörooleihin kuuluivat muiden muassa "Loppiaisaaton" Malvolio, "Macbethin" Macduff, "Luulosairaan" Argan ja pehtorin osa "Niskavuoren leivän" kantaesityksessä 1939.


title: Matti Aulos

text: Aulos muistetaan lähinnä komediarooleistaan 1950- ja 1960-luvun elokuvissa (muun muassa rillumarei-elokuvissa). Hänen ensimmäiset huomattavammat elokuvaroolinsa olivat puusuutari Jaakko vuoden 1938 "Nummisuutarit"-filmatisoinnissa ja Juhana Theudenius elokuvassa "Jumalan myrsky" (1940). Myöhemmän vaiheen merkittäviä elokuvarooleja olivat shahi Abdul Illad-Irzan elokuvassa "En ole kreivitär" (1945), muurari-Martsu hupailussa "Muhoksen Mimmi" (1952), johtaja Kehvelinin osa rillumarei-ilottelussa "Hei, rillumarei!" (1954) sekä näyttelijä ”Alarik” komediassa "Taape tähtenä" (1962), mikä jäi Auloksen viimeiseksi elokuvaesiintymiseksi. Aulos nähtiin myöhemmällä iällään useimmiten tukevanpuoleisten, hyvässä asemassa olevien tuomareiden, pappien, upseerien ja johtajien rooleissa. Hänet muistetaan myös sivurooleistaan "Pekka ja Pätkä -elokuvissa".


title: Matti Aulos

text: Aulos nähtiin vuosina 1957–1966 myös muutamissa televisiotuotannoissa. Hän toimi myös näytelmäkirjailijana, jonka huomattavimpiin teoksiin kuuluivat muun muassa satunäytelmät ”Tuulasjärven kuningas” ja ”Joulu karhunpesällä”. Aulos kuoli 61 vuoden ikäisenä Helsingissä vuonna 1970.


title: Lakshmi Mittal

text: Lakshmi Niwas Mittal (s. 15. kesäkuuta 1950 Sadulpur, Intia) on intialainen liikemies. Mittal on Arcelor Mittal -teräsyhtiön toimitusjohtaja ja sen merkittävä omistaja. Vuonna 2006 hän oli "Guardian"-lehden mukaan maailman kolmanneksi rikkain ihminen. Yritys on tehnyt tappiota ja vuonna 2014 Mittal oli Forbesin listalla sijalla 66. Syyskuussa 2018 hän oli Forbesin mukaan maailman 62. rikkain ihminen.


title: Lakshmi Mittal

text: Mittal asuu 18–19 Kensington Palace Gardensissa Lontoossa. Talo jossa hän asuu on vanha uuspalladialainen asunto, jonka hän osti Formula 1 -moguli Bernie Ecclestonelta vuonna 2004 noin 57 miljoonalla punnalla. Myöhemmin hän on ostanut lähistöltä kaksi muuta taloa aikuisten lastensa käyttöön.


title: Lakshmi Mittal

text: Joulukuussa 2007 Mittal osti 20 prosentin osuuden jalkapalloseura Queens Park Rangersistä.


title: Lakshmi Mittal

text: Mittalilla on kaksi lasta, Vanisha ja Aditya.


title: Team Milram

text: Team Milram (UCI-tunnus MRM) oli saksalainen maantiepyöräilyn ammattilaistalli. Vuosina 2003–2006 se tunnettiin italialaisen sponsorinsa mukaan nimellä Domina Vacanze. Sen jälkeen pääsponsori oli saksalainen meijerialan yritys Nordmilch, jonka tuotemerkki MILRAM on. Tallin johtajana toimi Gerry van Gerwen. Talli osallistui UCI ProTour -sarjaan vuosina 2006–2010.


title: Team Milram

text: Milram oli vuoden 2007 loppuun asti rekisteröity italialaiseksi joukkueeksi. Vuoden 2008 alusta se oli saksalainen joukkue.


title: Team Milram

text: Vuodesta 2006 joukkue oli rakennettu pitkälti kiritähtiensä Erik Zabelin ja Alessandro Petacchin ympärille. Petacchi kuitenkin irtisanottiin joukkueesta hänen saatuaan dopingtuomion toukokuussa 2008. Zabel puolestaan päätti lopettaa pitkän uransa kauden 2008 jälkeen.


title: Team Milram

text: Kaudella 2006 tallin ajaja Christian Knees voitti Rund um Köln -kilpailun. Alessandro Petacchi voitti Niedersachsenrundfahrt-kilpailun kaikki etapit ja kokonaiskilpailun ja Erik Zabel voitti parhaan kiriajajan palkinnon Saksan ympäriajossa.


title: Team Milram

text: Zabelin ja Petacchin poistuttua joukkueesta Milram pyrki uudistumaan kaudelle 2009. Se mm. palkkasi 11 ajajaa toisesta saksalaistallista, toimintansa lopettaneesta Gerolsteinerista. Lisäksi Milram hankki kapteeneikseen kaksi nuorta saksalaislupausta, Gerald Ciolekin ja Linus Gerdemannin Team Columbia-joukkueesta.


title: Team Milram

text: Talli lopetti toimintansa kauden 2010 jälkeen, koska tallipäällikkö Gerry van Gerwen ei onnistunut löytämään joukkueelle uutta sponsoria.


title: Sylva Rossi

text: Sylva Rossi (oik. Olga Sylvia Lehtelä, o.s. Saastamoinen, 23. lokakuuta 1908, Lappeenranta – 9. marraskuuta 1992, Helsinki) oli suomalainen näyttelijä. Hänet tunnetaan monista sivurooleistaan suomalaisista elokuvista 1932–1978 ja Pyynikin kesäteatterista.


title: Sylva Rossi

text: Rossi oli naimisissa näyttelijä Matti Lehtelän kanssa. Sylva Rossi on haudattu Helsingin Hietaniemen hautausmaalle Taiteilijainmäelle.


title: Basso Media

text: Basso Media on helsinkiläinen mediayhtiö. Yrityksen virallinen nimi on Oy Basso Media Ltd. Yritys koostuu radiosta, tapahtumista sekä näitä yhdistävästä verkkosivustosta. Basson arvoja ovat rauha, rakkaus ja yhteisöllisyys. Yrityksen omistavat Jacob Ehrnrooth, Christian Moustgaard ja Jan Zapasnik.


title: Basso Media

text: Basson kohderyhmää ovat kaupunkilaiset, 19-34-vuotiaat nuoret aikuiset. Kuulijoista 62 % on miehiä ja 37 % naisia. Bassoradiota kuunnellaan keskimäärin 127 minuuttia päivässä.


title: Basso Media

text: Radio Sputnikin ja Spirit FM:n taajuudet siirtyivät Basso Median käyttöön vuonna 2018. Radio Sputnikin taajuuksilla aloitti I LUV 2K ja Spirit FM:n taajuuksilla Box.


title: Basso Media

text: Basso Media aloitti liiketoiminnan vuonna 2004 nimellä The Fried Design Oy. Yhtiö perustettiin musiikkituotantoyhtiö The Fried Music Oy:n kylkeen mainostoimistoksi ja aikakauslehti Possen kustantajaksi. Posse oli Suomen ensimmäinen kokonaan hiphop-kulttuuriin keskittynyt aikakauslehti. Vuoden 2004 lopussa Fried Design aloitti yhteistyön suomihiphop.com-nimisen sivuston kanssa. Tarkoituksena oli yhdistää Posse ja suomihiphop.com, jotka molemmat edustivat kotimaista hiphop-kulttuuria. Yhdistymisen myötä suomihiphop.com siirtyi osoitteeseen posse.fi.


title: Basso Media

text: Vuonna 2005 Fried Design ryhtyi neuvottelemaan yhdistymisestä tuolloin yksinomaan netissä toimineen Bassoradion kanssa. Tavoite oli yhdistää verkko, lehti ja radio yhdeksi mediakokonaisuudeksi edustamaan kotimaista urbaania musiikkia ja kulttuuria. Vuonna 2006 Bassoradio ja Fried Design yhdistyivät, jolloin yhtiön toimenkuva muuttui lopullisesti mainostoimistosta mediayhtiöksi. Yhdistymistä juhlittiin maaliskuussa 2006 Helsinki Clubilla, jossa järjestettiin palkintojenjakotilaisuus Basso Gaala -nimellä.


title: Basso Media

text: Bassoradion ja suomihiphop.comin omistajat siirtyivät osakeannilla Basso Mediaksi nimetyn uuden yhtiön palvelukseen. Ensitöikseen yhtiö haki pääkaupunkiseudun FM-taajuudelle toimilupaa kaudelle 2007–2011. Kesäkuussa 2006 liikenne- ja viestintäministeriö myönsi Bassoradiolle toimiluvan. Radiolähetykset aloitettiin 1. tammikuuta 2007.


title: Basso Media

text: Vuonna 2007 Basso Media ryhtyi suunnittelemaan televisiohanketta, jonka alustana toimisi Internet, sekä Helsingin Sinebrychoffin puistossa järjestettävää ilmaiskonserttia, Basso Festivaalia. Festivaalille saatiin kaupungin lupa vuonna 2008, ja se pidettiin 7. kesäkuuta. Sinebrychoffin puiston lisäksi tapahtumia oli ympäri Helsingin keskustaa klubien, näyttelyiden, lavatanssien ja skeittitapahtumien muodossa. Samana vuonna Basso Media solmi yhteistyösopimuksen kulttuuriprojekti Nosteen kanssa perustettavasta kanavasta ja Noste-sarjasta. Basso Televisio aloitti lähetyksensä 1. heinäkuuta 2008 viikoittaisella Noste-ohjelmalla.


title: Basso Media

text: Yhtiö teki vuosina 2009-2010 suuren organisaatio- ja sisältömuutoksen, jonka myötä suurin osa osakkaista myi osakkeensa pois, ja siirtyivät pois yhtiön palveluksesta. Sisällön osalta tapahtumatuotanto lopetettiin kokonaan, ja yhtiö keskittyi puhtaasti median tekemiseen. Lehden formaatti, sivuston rakenne ja radion ohjelmakartta uudistettiin muutoksen yhteydessä.


title: Basso Media

text: Bassolla oli vuoteen 2013 asti toiminut aikakauslehti, joka aiemmin tunnettiin nimellä Posse. Ensimmäinen Posse-lehti ilmestyi syksyllä vuonna 2001, ja on sen jälkeen ilmestynyt epäsäännöllisin väliajoin, kunnes vuonna 2005 siirtyi Rautakirjan jakeluun. Samalla lehden ilmestymistiheyttä nostettiin vuodessa kuuteen numeroon. Possen sisältö koostui pääosin kotimaisen ja amerikkalaisen hiphop-kulttuurin ilmiöistä, persoonallisuuksista sekä tapahtumista. Sisältö muuttui lehden nimenmuutoksen yhteydessä käsittelemään yleisluontoisemmin urbaania kulttuuria.


title: Basso Media

text: Lehden ensimmäinen päätoimittaja, helsinkiläinen Jan Zapasnik siirtyi keväällä 2008 Basso Median toimitusjohtajaksi. Uudeksi päätoimittajaksi valittiin espoolainen Risto Nevanlinna, joka päätoimitti lehteä vuoden 2009 loppuun asti. Vuoden 2010 alussa lehden päätoimittajana ja samalla myös verkkosivuston sisällön vastuuhenkilönä aloitti helsinkiläinen Miika Särmäkari.


title: Basso Media

text: Vuodeksi 2010 lehden ilmestymistiheyttä päätettiin pudottaa kuudesta numerosta neljään, mutta tuplata sivumäärä. Lehti on Rautakirjan jakelussa, ja sen painosmäärä oli 10 000-12 000 lehteä. Vuonna 2011 Basso rakensi Rautakirjan jakelun lisäksi oman jakeluketjun, joka koostui eri kaupungeissa toimivista vaate- ja musiikkiliikkeistä. Lehti sai vuodesta 2006 alkaen kulttuurilehtitukea opetusministeriöltä. Lehti oli kulttuuri-, mielipide- ja tiedelehtien liitto Kultti ry:n jäsen. Lehti sai Kultti Ry:n sekä Akateemisen kirjakaupan myöntämän Vuoden laatulehti -palkinnon vuonna 2009 ja 2012.


title: Basso Media

text: Tammikuussa 2013 Basso Media ilmoitti lopettavansa lehden julkaisun, koska se oli ajautunut irralliseksi Basso Median radiosta, sivustosta ja tapahtumista.


title: Basso Media

text: Bassoradio on alun perin oppilastyönä vuonna 2004 perustettu radiokanava, jonka perustivat opiskelijat Ville Tikkanen, Robin Grotenfelt ja Tuomas Rauhala.


title: Basso Media

text: Ennen liikenne- ja viestintäministeriön myöntämää radiotoimilupaa Bassoradio toimi internetissä sekä erikoisluvalla määräaikaisesti FM-taajuuksilla. Radiotoimiluvan myötä Bassoradio aloitti vuonna 2007 pääkaupunkiseudun FM-taajuudella 102,8 MHz sekä Welhon taajuudella 105,9 MHz. Bassoradiolle myönnettiin 17. helmikuuta 2011 valtakunnalliset toimiluvat pääkaupunkiseudun lisäksi myös Turkuun, Tampereelle, Ouluun ja Jyväskylään vuosiksi 2012-2019. Bassoradio, I LUV 2K ja Box saivat jatkoluvat myös toimilupakaudelle 2020-2030.


title: Basso Media

text: Bassoradiolla on arkisin kolme prime time -ohjelmaa, arki-iltaisin ja viikonloppuisin 56 DJ-ohjelmaa, joita tekevät yli 120 kotimaista DJ:tä.


title: Basso Media

text: Basso lanseerasi vuonna 2010 ensimmäisenä suomalaisena radiokanavana myös niin sanotun pop-up-radiokonseptin, joka tarjoaa mainostajille mahdollisuuden rakentaa kokonaan oma määräaikainen radiokanava tai radio-ohjelma. Yksi esimerkki tästä on Nissanille rakennettu kolmen kuukauden määräaikainen Juke FM -radiokanava.


title: Basso Media

text: Bassoradio on Suomen Radioiden Liitto SRL ry:n jäsen (Liitto käyttää markkinointinimeä RadioMedia).


title: Basso Media

text: Basso Televisio oli vuonna 2008 perustettu, internetiä alustanaan käyttävä kanava. Se esittää kotimaisia viihdesarjoja, videoblogeja, lyhytfilmejä ja musiikkivideoita kohderyhmälle 18-34-vuotiaat kaupunkilaiset nuoret aikuiset.


title: Basso Media

text: Sen sarjoja ovat olleet nousevaa kaupunkikulttuuria käsittelevä, toimittaja ja dj Jaako Hurmeen juontama NosteTV, rap-artisti Tony Stereon humoristinen makasiiniohjelma Tony Stereo XXL, radiovieraiden haastattelutaltiointeja esittelevä Pelkät sekä kansainvälinen U:Music-televisiosarja Helsingin ilmiöistä. Sitä juonsi dj ja toimittaja Oded Peled.


title: Basso Media

text: Basso Televisio on sittemmin integroitu verkkosivusto Basso.fi:n sisään audiovisuaaliseksi sisältövirraksi yhdessä tekstin, kuvan ja äänen lisäksi. Samalla on luovuttu Basso Televisio -nimestä, joka yhtiön näkemyksen mukaan viittaa liiaksi analogiseen jakelutapaan.


title: Basso Media

text: Basson verkkosivusto on toiminut vuodesta 1997, jolloin sivuston nimi oli The Fam. Vuonna 2000 sivuston nimi vaihdettiin suomihiphop.comiksi, vuonna 2005 posse.fi:ksi ja vuonna 2006 basso.fi:ksi. Sivusto oli alun perin pienen joukon keskustelufoorumi, josta kasvoi kotimaisen hiphop-musiikin nousun myötä tärkeä keskustelufoorumi kaikille edellä mainitusta musiikkityylistä kiinnostuneille. Sittemmin sivuston sisältö ja kävijämäärä ovat kasvaneet muun muassa television lanseeraamisen myötä, ja nykyään sivuston luonne on enemmän yleisluontoinen sisällöltään.


title: Basso Media

text: Basson somekanavilla on yhteensä yli 100 000 seuraajaa. Somekanavissa julkaistaan säännöllisesti mm. ajankohtais- ja huumorisisältöä, erityisesti videoita. Basson somevideoista tunnetuin konsepti on Slämäri, videomuotoinen kaverikirja, jossa suomalaiset artistit ja vaikuttajat pääsevät vastaamaan kysymyksiin. Slämäri-videoita on julkaistu yli 150 ja niitä on katsottu YouTubessa yli 220 000 kertaa.


title: Basso Media

text: Basso Festivaali oli kaksipäiväinen kaupunkitapahtuma, jonka pääpainopiste on sijoittunut Helsingin Sinebrychoffin puistoon.


title: Basso Media

text: Ensimmäinen festivaali järjestettiin kesäkuussa 2008. Tapahtumaan kuuluvat myös Helsingin keskustassa järjestettävät klubi-illat, taide- ja muotinäyttelyt sekä skate-tapahtumat. Ensimmäisen Basso Festivaalin artisteja olivat vuonna 2008 muiden muassa Janna Hurmerinta, Pyhimys, Les Corps Mince de Françoise, Accu, Dj Rafik, TV Off, Heikki Kuula, Regina, Juno, Rico Tubbs, Atomic Hooligan, Dj Muffler, Heikki L ja Joe Blazey.


title: Basso Media

text: Vuonna 2009 järjestetty festivaali kasvatettiin käsittämään Sinebrychoffin puiston lisäksi myös Suvilahden voimala, jossa järjestettiin iltafestivaali. Vuoden 2009 esiintyjiä olivat muiden muassa kotimaiset artistit Asa ja Jätkäjätkät, Reino Nordin Dynamic Duo, The Capital Beat, Zebra and Snake, Top Billin, Rico Tubbs, Pintandwefall, Manna sekä ulkomaalaisista norjalainen Annie, brittiläiset The Whip, Beardyman, A1 Bassline, Clement Marfo and The Frontline, ranskalainen Kavinsky ja amerikkalaiset Dj Rupture ja Holy Ghost.


title: Basso Media

text: Vuonna 2009 tappiollisen Basso Festivaalin jälkeen Basson myi tapahtumatuotannosta vastanneen tytäryhtiön kokonaan pois luopuen samalla kokonaan tapahtumatuotannosta. Basso Festivaalin jälkeen Sinebrychoffin puistossa on järjestetty Bassline Festivalia, jolla ei kuitenkaan ole mitään tekemistä Basson tai Basso Festivaalin kanssa.


title: Basso Media

text: Bassoradio Music Awards oli vuosittainen gaala-henkinen tapahtuma, jossa palkitaan edellisen vuoden parhaat tekijät uuden musiikin ja uuden kaupunkikulttuurin saralla. Tapahtuma järjestettiin aiemmin nimellä Posse Gaala, Basso Gaala ja viimeisempänä Bassoradio Music Awards.


title: Basso Media

text: Vuosina 2005 ja 2006 tilaisuus järjestettiin Helsinki Clubilla, vuonna 2007 Stockholm Diskotekissä ja vuonna 2008 ja 2009 Virgin Oil Companyssa. Palkintokategoriat ovat vaihdelleet vuosittain. Tapahtumatuotannosta luopumisen yhteydessä Basso on jättänyt Bassoradio Music Awardsin pois.


title: Basso Media

text: Basso on järjestänyt yhdessä yhteistyökumppaneiden kanssa joka vuotisen itsenäisyyspäivän vastaanoton vuodesta 2016 lähtien. Juhliin kutsutaan vuoden ansioituneimpia kulttuuripersoonia ja yleisön ehdotuksia niistä, jotka ansaitsevat kutsun juhliin.


title: Basso Media

text: Bassoradio jakaa Noste-palkintoja neljä kertaa vuodessa erilaisiin kulttuuriprojekteihin. Jokainen kulttuurialan edustaja voi hakea mukaan kilpailuun, josta on mahdollisuus saada rahoitusta 50-2000€ yhtä hakukierrosta kohden kulttuuriprojektia varten.


title: Basso Media

text: Haku Noste-kilpailuun tapahtuu hakulomakkeen ja sosiaalisen median kautta. Hakija kerää kannatusta eri sosiaalisen median kanavissa ja näin hakija voi päästä haastatteluun Bassoradioon. Haastattelulla hakija voi tuoda osaamistaan esille, josta on hyötyä tuomarivalinnoissa. Tuomaristoon kuuluvat eri kulttuurialojen ammattilaiset ja hanketta tukevat sponsorit.


title: Basso Media

text: Vuoden 2019 alusta Noste-kulttuurisponsorointiohjelma muuttuu esiintyville artisteille suunnatuksi.


title: Paul Virilio

text: Paul Virilio (4. tammikuuta 1932 Pariisi – 10. syyskuuta 2018) oli ranskalainen filosofi, kulttuuriteoreetikko ja urbanisti. Hänet tunnetaan ennen kaikkea teknologiaa ja sen suhdetta arkkitehtuuriin, taiteisiin ja kaupunkiin käsittelevistä kirjoituksistaan.


title: Paul Virilio

text: Paul Virilio syntyi Pariisissa vuonna 1932. Opiskeltuaan École des Métiers d'Artissa Virilio erikoistui lasimaalaukseen ja työskenteli Pariisin kirkoissa yhdessä Matissen kanssa. Vuonna 1950 hän kääntyi kristinuskoon. Hän suoritti asepalveluksensa Ranskan armeijassa Algerian itsenäisyyssodan aikana ja opiskeli sen jälkeen fenomenologiaa Merleau-Pontyn johdolla Sorbonnen yliopistossa.


title: Paul Virilio

text: Vuonna 1958 Virilio suoritti fenomenologisen tutkimuksen sotilaallisesta tilasta ja alueiden järjestämisestä; tutkimus keskittyi erityisesti Atlantin valliin, natsien toisen maailmansodan aikana Ranskan rannikolle rakentamaan 15 000 bunkkerin puolustuslinjaan. Vuonna 1963 Virilio alkoi tehdä yhteistyötä arkkitehti Claude Parentin kanssa ja muodosti Architecture Principe -nimisen ryhmän. Hänen osallistuttua toukokuun 1968 kapinaan Pariisissa École Spéciale d'Architecturen oppilaat ehdottivat häntä professoriksi. Vuonna 1973 hänestä tuli arkkitehtuuriopiston opinto-ohjaaja ja L'Espace Critique -lehden päätoimittaja. 1970-luvulta lähtien hän julkaisi, käänsi ja toimitti paljon.


title: Paul Virilio

text: Virilio lopetti opettamisen vuonna 1998. Hänen viimeisimpiin projekteihinsa kuuluivat työskentely pariisilaisten kodittomien kanssa sekä ensimmäisen ”onnettomuuden museon” rakentaminen.


title: Paul Virilio

text: Virilio kehitti ”sotamalliksi” kutsumansa kuvauksen modernista kaupungista ja yhteiskunnasta yleensä sekä keksi käsitteen ”dromologia”, joka tarkoittaa teknologisen yhteiskunnan perustana olevaa nopeuden ja vauhdin logiikkaa. Hänen tunnetuimmat työnsä ovat "Vitesse et Politique" (1977), "Cahiers du Cinéma: Logistique de la perception" (1984) ja "La bombe informatique" (1998), joissa hän väittää muun lisäksi, että sotilaalliset hankkeet ja teknologiat ohjaavat historian kulkua. Monien muiden kulttuuriteoreetikkojen tavoin Virilio hylkii nimilappuja – kuten ”kulttuuriteoreetikko” – mutta hänet on kuitenkin yhdistetty joskus jälkistrukturalismiin ja postmodernismiin. Jotkut kuvaavat Virilion ajattelua ”hypermoderniksi”. Tämä saattaa olla tarkempi määrittely, sillä suurin osa Virilion työstämistä käsitteistä ja esineistä liittyy modernismiin. Hän on toistuvasti uudistanut yhteytensä fenomenologiaan ja esittänyt modernististen taidesuuntausten, kuten futurismin, kritiikkiä humanistiselta pohjalta. Hänen teoksissaan toistuvat anarkismin, pasifismin ja katolisuuden poliittiset ja teologiset teemat, jotka toimivat keskeisenä innoittajana Virilion ”marginaaliseksi” kutsumalle tavalla lähestyä teknologiaa. Hänen teoksiaan on verrattu McLuhanin, Baudrillardin, Deleuzen & Guattarin, Lyotardin ja muiden tuotantoon, joskin monet näistä yhteyksistä ovat ongelmallisia. Virilio on lisäksi urbanisti.


title: Paul Virilio

text: Virilion ennustukset ”havainnon logistiikasta” – kuvien ja informaation käytöstä sodassa – (teoksessa "Cahiers du Cinéma: Logistique de la perception", 1984) olivat niin osuvia, että Persianlahden sodan aikana Ranskan armeija kutsui hänet keskustelemaan ideoistaan. Siinä missä Baudrillard väitti kuuluisasti, että ensimmäistä Persianlahden sotaa ei käyty lainkaan, Virilion mukaan kyseessä oli ”maailmansota pienoiskoossa”.


title: Paul Virilio

text: Teknologiaa ei voi olla ilman onnettomuuden mahdollisuutta: esimerkiksi junan keksiminen tarkoitti myös raiteilta suistumisen keksimistä. Virilio näkee onnettomuuden positivismin ja tieteellisen edistyksen negatiivisen lisääntymisen tuotteena. Teknologian leviäminen, varsinkin television kohdalla, erottaa ihmiset todellisen ajan ja avaruuden tapahtumista. Kadotamme viisauden ja tuntuman välittömään näköpiiriimme ja turvaudumme teennäisen ympäristön epäsuoraan näköpiiriin. Tästä näkökulmasta onnettomuus voidaan hahmottaa eräänlaiseksi ”fraktaalimeteoriitiksi”, jonka iskeytymistä edeltää suotuisa pimeys, tulevia törmäyksiä peittävä maisema. Aristoteles väitti, "”ettei ole mitään aksidentaalista tarkastelevaa tiedettä”", mutta Virilio on eri mieltä: simulaattorit, joiden uskottavuus ja suosio vain kasvaa, on suunniteltu onnettomuuksien väistämistä varten. Simulaattoriteollisuus on myös hyvä esimerkki sodan tuomasta tekniikan kehityksestä: se syntyi toisen maailmansodan jälkeisen tieteen ja aseteollisuuden liitosta.


title: Paul Virilio

text: "Dromos" tulee kreikan kielen juoksukilpailua tai -rataa merkitsevästä sanasta ja tarkoittaa Viriliolle vauhdin tiedettä (tai logiikkaa). Dromologia on tärkeää, kun halutaan tutkia yhteiskunnan rakentumista suhteessa sotaan ja nykyaikaiseen mediaan. Virilio huomauttaa, että tapahtumisnopeus saattaa muuttaa itse tapahtuman olemusta ja että nopeammin liikkuva pystyy alistamaan hitaamman. "”Se joka hallitsee aluetta omistaa sen. Alueen omistaminen ei liity ensisijaisesti lakeihin tai sopimuksiin, vaan liikkeeseen ja kiertokulkuun.”"


title: Paul Virilio

text: Nykyaikaisessa sodankäynnissä logistiikka ei viittaa vain henkilöiden, ajoneuvojen, polttoaineen jne. kuljettamiseen, vaan myös kuvien liikkeeseen taistelukentältä pois ja takaisin. Virilio käsittelee paljon CNN:n perustamista ja uutistenmetsästäjän käsitettä. Uutistenmetsästäjä ottaa kuvia, jotka lähetetään CNN:lle, joka voi sitten esittää ne julkisesti. Tämä kuvien kiertokulku saattaa aiheuttaa konflikteja (Virilio käyttää esimerkkinä Rodney Kingistä vuonna 1991 otettua videota). Havainnon logistiikka liittyy myös sotilaallisten operaatioiden ja konfliktikuvien televisiointiin, jota ei katsota ainoastaan kotona: myös itse konfliktiin sekaantuneet sotilashenkilöt katsovat sitä. ”Taistelukentän” lisäksi on siis olemassa ”havainnon kenttä”.


title: Paul Virilio

text: Viriliolle siirtymää feodalismista kapitalismiin ei ohjannut rahapolitiikka tai tuotantotapojen muutos, vaan sodan mekaniikka. Virilio esittää, että perinteinen feodaalinen linnoitettu kaupunki katosi aseiden ja sodankäynnin mahdollisuuksien kehittymisen myötä, kun piirityssodankäynti muuttui liikkuvaksi sodaksi. "”Historia kehittyy asejärjestelmiensä vauhdin mukaan.”"


title: Taistelukala

text: Taistelukala ("Betta splendens") on labyrinttikaloihin kuuluva kala.


title: Taistelukala

text:
Suomessa myytävät taistelukalat ovat yleensä sinisiä, punaisia tai näiden värien sekoituksia. Niistä on kuitenkin kehitetty useita erivärisiä kantoja kuten keltaisia, oranssihtavia, vihertäviä, mustia ja valkoisia.
Valkoinen taistelukala on melko harvinainen ja siihen on usein tunkenut mukaan taistelukalan alkuperäinen väri: punainen. Vaaleissa kaloissa punainen esiintyy yleensä läikkinä tai täplinä.


title: Taistelukala

text: Jalostetuilla taistelukaloilla on huntuevät, jotka kuitenkin voivat hankaloittaa uintia. Evien koon takia taistelukala saattaa uida hieman takakenossa asennossa.


title: Taistelukala

text: Värin ja evien koon lisäksi taistelukalojen jalostus on suuntautunut evien muotoon. Yleisin pyrstön muoto on huntupyrstö; muita tunnettuja muotoja ovat kruunupyrstö ja puolikuu.


title: Taistelukala

text: Taistelukala kasvaa evineen noin 5–7 cm:n pituisiksi; naaraat voivat jäädä hieman koiraita pienemmiksi, naaraille ei kasva myöskään huntueviä niin kuin koiraille. Kaikki koiraat eivät kuitenkaan kasvata huntueviä, luonnossa taistelukaloilla ei ole koskaan huntueviä vaan huntueväiset taistelukalat ovat aina jalostettuja sekä viljeltyjä.


title: Taistelukala

text: Taistelukala on kotoisin Mekong-joesta, Aasiasta.


title: Taistelukala

text:
Taistelukala voi olla melko aggressiivinen muita kaloja kohtaan, ja se ottaa yleensä itselleen akvaariosta heti oman reviirinsä, josta ajaa muut kalat pois. Taistelukalakoirasta ei ole syytä sijoittaa samaan akvaarioon toisen saman lajin koiraan eikä myöskään suuremman tai aggressiivisemman kalan kanssa, sillä ne tappelevat keskenään, ja jonkin ajan päästä on toinen todennäköisesti kuolleena. Koiraille on monesti tärkeää olla altaan "pomo".
Jos altaassa on peiliseinä, on tavallista, että koiraat alkavat mahtailla omalle peilikuvalleen.
Silloin ne levittävät evänsä ja pyrstönsä kokonaan, ja ovat näyttävimmillään.
Muiden kalojen kuten miljoonakalojen suuret ja liehuvat pyrstöt saattavat ärsyttää taistelukaloja.


title: Taistelukala

text:
Taistelukala on melko helppo akvaariokala, mutta esimerkiksi kalojen saaminen lisääntymään on melko työlästä.
Kudussa koiras rakentaa kuplapesän, jota se esittelee naaraille. Koiras avaa kiduskantensa levälleen ja "leveilee" näin syntyneen "heltan" avulla naaraille. Jos naaras hyväksyy kutuehdotuksen, sen kylkiin voi ilmestyä vaaleita raitoja. Tällöin koiras tietää, että naaras on valmiina kutuun. Koiras kietoutuu naaraan ympärille U:n muotoon ja naaras laskee mätimunat, jotka koiras hedelmöittää ja siirtää suussaan kuplapesään. Koiras vartioi kuplapesää tauotta kuoriutumiseen asti. Akvaariossa kutu tai koiras olisi hyvä siirtää erilliseen astiaan tai kutuakvaarioon, koska koiras on kutua vartioidessaan erittäin aggressiivinen, ja voi jopa surmata naaraan.


title: Taistelukala

text:
Sopiva veden pH-arvo on 6–8, kovuus (dH) 5–19 ja lämpötila 24–30 °C.
Tavallinen hiutaleruoka käy mainiosti ravinnoksi, mutta vaihteluksi esimerkiksi surviaisentoukat voivat olla hyväksi. Taistelukalat saatavat myös nirsoilla ja olla syömättä, jos niille ei maistu. Akvaarion minimikoko yhdelle taistelukalalle on 50 l. Yhden koiraan ja kolmen naaraan muodostamaa haaremia voi pitää jo 100 litraisessa akvaariossa. Haaremissa olisi hyvä olla vähintään 3 naarasta, jotta uroksen aggressio jakautuisi mahdollisimman monelle naaraalle, eikä vain yhdelle. Kahta koirasta ei voi pitää samassa akvaariossa. Koiraat rupeavat taistelemaan ja yleensä lopputulos on, että toinen kuolee. Ei ole ihmeellistä jos taistelun päätteeksi molemmat kalat kuolevat tai saavat vakavia vammoja. Taistelukaloja on käytetty Aasiassa kalatappeluihin niiden aggressiivisuuden takia. Kalatappelut ovat olleet varsin suosittuja niin kuin kukko- ja koiratappelutkin.


title: Kodak Brownie

text: Brownie-kamera tai Kodakin Brownie oli Eastman Kodakin vuonna 1900 markkinoille tuoma valokuvauskamera, joka oli tarkoitettu lapsille. Sen filmirulla voitiin ladata valossa. Kodak Brownie No. 1 -kamera maksoi yhden dollarin ja Kodak myös kehitti kuvat edullisesti. Helppokäyttöistä kameraa alkoivat käyttää pian myös aikuiset.


title: Kodak Brownie

text: Kodakin perustaja George Eastmanin tavoitteena oli tehdä valokuvauksesta arkipäiväistä. Tuohon aikaan käytetyt lasilevy- ja laakafilmitekniikat olivat monimutkaisia. Eastman oli patentoinut jo vuonna 1884 rullafilmikameran. Uuden kameratyypin suunnittelijaksi hän palkkasi kanadalaisen Frank Brownellin (1859–1939). Miehet saivat valmiiksi Kodakin ensimmäisen kameran, "Kodak No. 1", vuonna 1888. Se maksoi 25 dollaria ja oli useimmille liian kallis. Seuraavaksi tavoitteena oli tehdä lapsille sopiva kamera. Tuloksena syntyi vuonna 1900 "Kodak Brownie No. 1". Siinä filmi oli kelattu taustapaperin kanssa rullalle, joten filmirulla voitiin vaihtaa valossa. Kamera maksoi yhden dollarin. Vuonna 1901 markkinoille tuotiin "Kodak Brownie No. 2", joka maksoi 2 dollaria. Tätä kameraa valmistettiin vuoteen 1933 saakka. Hintansa ansiosta kamerat olivat suurmenestys. Brownie No. 2:ssa oli kaksi optista etsintä, toinen päällä ja toinen sivulla, kameran vaaka- ja pystyasentoja varten. Näistä näki peilin ja linssin kautta kohteen. Kuuden kuvan filmin siirto tapahtui manuaalisesti. Kamerassa ei ollut mitään säätöjä, ei tarkennusta, valotusaikaa tai etäisyyttä. Kameralla pystyi ottamaan hyviä kuvia ulkovalossa sopivalta etäisyydeltä eli sillä sai hyviä lomakuvia.


title: Setä Tuomon tupa

text: Setä Tuomon tupa () on Harriet Beecher Stowen 1800-luvun puolivälissä kirjoittama Yhdysvaltain orjuutta käsittelevä esikoisromaani. Tarina kertoo Tuomo-nimisen orjan kohtalosta eri isäntien alaisuudessa. Kirja aiheutti paljon kiistelyä Yhdysvalloissa ja sen on sanottu vaikuttaneen orjuuden lakkauttamiseen.


title: Setä Tuomon tupa

text: Romaani julkaistiin ensin "National Era" -nimisessä sanomalehdessä 5. kesäkuuta 1851 alkaen. Kirjaksi se painettiin 20. maaliskuuta 1852. Kirja myi ensimmäisen vuotensa aikana 300 000 kappaletta pelkästään Yhdysvalloissa ja oli 1800-luvun myydyin romaani. Kirjan vaikutus oli niin suuri, että kun Abraham Lincoln tapasi Beecher Stowen Yhdysvaltain sisällissodan alussa, hänen kerrotaan huudahtaneen: "Te siis olette se pieni nainen, joka kirjoitti tämän suuren sodan aiheuttaneen kirjan!"


title: Setä Tuomon tupa

text: Vanhan orjan Setä Tuomon isäntä Shelby joutuu rahapulassaan myymään tämän orjamarkkinoilla. Tuomo saa hyvän isännän St. Claren ja ystävystyy tämän tyttären kanssa, sillä molemmat ovat hartaita kristittyjä. Tyttö kuolee pian sairauteen ja isä lupaa tytölle tämän kuolinvuoteella, että vapauttaa setä Tuomon. Isä ehtii kuitenkin kuolla ennen kuin voi täyttää lupauksensa.


title: Setä Tuomon tupa

text: Miehen itsekäs leski ei välitä lupauksesta vaan myy Tuomon orjamarkkinoilla. Ostaja on raakalainen Simon Legree, joka hakkaa Tuomon, kun tämä ei suostu ruoskimaan toista orjaa. Lopulta Legree pieksee vanhuksen hengiltä, kun Tuomo ei suostu kertomaan, mihin karanneet orjat ovat menneet. Kuolemaisillaan oleva Tuomo antaa tappajille anteeksi. Auttajat tulevat myöhässä.


title: Setä Tuomon tupa

text: Kirjassa on rinnakkain tarina Elisa ja Yrjö Harriksen pakomatkasta Kanadaan ja sieltä edelleen Liberiaan. Yrjö on karannut Shelbyltä jo aiemmin ja Elisa karkaa myyntinsä jälkeen, koska pelkää menettävänsä poikansa.


title: René Girard

text: René Noël Théophile Girard [ži'rar] (25. joulukuuta 1923 Avignon, Ranska – 4. marraskuuta 2015 Stanford, Kalifornia, Yhdysvallat) oli ranskalainen historioitsija, kirjallisuudentutkija ja yhteiskuntafilosofi. Hänen tutkimustensa katsotaan joskus edustavan filosofista antropologiaa. Hänen teoksensa käsittelevät antropologiaa, sosiaalipsykologiaa, teologiaa ja kirjallisuutta yhtä lailla kuin filosofiaakin.


title: René Girard

text: René Girard pitää kaiken inhimillisen kulttuurin perustana jäljittelyä eli mimesistä. "Mimeettinen halu" taas merkitsee sitä, että jäljittely kohdistuu toisen haluihin. Girardin mukaan jäljittelemme yksilöitä, joiden kaltaisia haluaisimme olla, ja näin jäljitellessämme heitä päädymme haluamaan samoja asioita kuin he. Girardin mukaan riitelevät lapset ja nykykulttuurin snobit ovat mimeettisessä haluamisessaan toistensa kaltaisia: se, mitä toisella on, on arvokasta ja taistelemisen arvoista siksi, että toinen haluaa sitä.


title: René Girard

text: Mainonta tarjoaa erinomaisen esimerkin mimeettisen halun hyödyntämisestä: mainonta ei nykyään perustu niinkään rationaalisesti siihen, kuinka hyvä tuote on, vaan sponsoroituihin malleihin, joiden kaltainen kuluttaja tahtoisi olla: urheilijoihin, pop-taiteilijoihin, julkkiksiin jne. Mainonta ja toisten omistamat merkkituotteet toimivat siis halua ohjaavina malleina, aivan kuin vanhempien halut lapselle. Väkivalta juontuu siitä, että kun ihmiset päätyvät haluamaan samaa asiaa, he alkavat kilpailla keskenään. Näin käy silloinkin kun resursseista ei sinänsä ole pulaa vaan niitä on runsaasti – ihmisten jäljittelytaipumus johtaa keskinäiseen kilpailuun ja mahdollisesti väkivaltaan.


title: René Girard

text: Mimeettinen halu luo Girardin mukaan jäljittelijän ja jäljittelyn kohteen välille tilanteen, jota hän kutsuu Gregory Batesonin teoriaan nojautuen kaksoissiteeksi (). Kaksoisside syntyy, kun jäljittelijä alkaa muistuttaa malliaan siinä määrin, että malli alkaa kokea tämän uhaksi, ja tämä johtaa ristiriitaan: toisaalta malli tuntuu käskevän häntä olemaan kuin hän itse, toisaalta kieltää häntä matkimasta itseään. Viesti on: "tee niin kuin minä" ja "älä tee niinkuin minä". Kun yksilö joutuu tällaiseen tilanteeseen, jossa malli on tällä tavoin muuttunut mahdottomaksi, se kasvattaa entisestään mallin haluttavuutta ja tätä kautta subjektin epätoivoa.


title: René Girard

text: Girard esitteli teoriansa mimeettisestä halusta ensimmäisen kerran esikoisteoksessaan "Mensonge romantique et vérité romanesque" (1961), mutta ajatus on säilynyt keskeisenä hänen koko tuotannossaan. Hänen myöhempien ajatustensa voidaan katsoa perustuvan tähän ideaan.


title: René Girard

text: Mimeettinen halu johtaa siis mimeettiseen väkivaltaan. Mimeettinen väkivalta tarkoittaa väkivaltapyrkimyksiä, jotka tulevat jäljitellyksi. Juuri mimeettinen väkivalta, johon mimeettisen halun perusvietti johtaa, on keskeinen Girardin antropologisessa teoriassa. Ongelmana nimittäin on, että kun mimeettinen halu kiihdyttää kilpailua lähestulkoon eksponentiaalisesti, se lisää yhteisön väkivaltaisuutta. Niinpä mimeettinen halu on yhtäältä synnyttämässä kulttuuria, koska nimenomaan taitavan jäljittelyn kyky on kulttuurin synnylle välttämätön, ja toisaalta uhkaa myös tuhota kulttuurin, koska se luo yhteisöön mimeettisen väkivallan kehiä.


title: René Girard

text: Mimeettinen väkivalta synnyttää tilanteen, jota Girard kutsuu "erojen poispyyhkiytymiseksi": todelliset erot, joita yksilöiden välillä on havaittavissa, alkavat kadota ja yksilöt muistuttavat toisiaan yhä enemmän, mitä tulee todellisiin, ei pintapuolisiin eroihin. Yksilöt alkavat muistuttaa toistensa kaksoisolentoja, kuin kaksi verikoston kehään ("blood-feud") ajautunutta sukua. Girardin mukaan yksilöllisessä kulttuurissa näennäiset erot kasvavat samalla kun todelliset erot häviävät. Tuollaisessa tilanteessa ei mimeettisen halun sokealle seuraamiselle ja siitä kumpuavalle kilpailulle ja väkivallalle ole mitään esteitä. Girard arvioikin monien nykyajan ongelmien kumpuavan nimenomaan mimeettisestä väkivallasta. Ihmistieteitä – Girard kritisoi erityisesti psykoanalyysia ja Claude Lévi-Straussia – ja moderneja ideologioita hän taas syyttää siitä, että he ovat sokeita tälle ja tulkitsevat sen väärin.


title: René Girard

text: Teoksessaan "Väkivalta ja pyhä" Girard esittelee uhraamisteoriansa, josta hänet parhaiten tunnettaneen. Girardin teoria kulkee toisinaan myös "syntipukkiteorian" nimellä. Uhri on Girardin mukaan nimenomaan syntipukki, johon väkivallan kehään ajautunut yhteisö kanavoi vihansa ja lynkkaa tämän – tai ainakin karkottaa keskuudestaan.


title: René Girard

text: Alkukantaisessa yhteisössä ei ole oikeuslaitosta eikä poliisia, jotka lakien nojalla pystyisivät katkaisemaan väkivallan. Kun tuollainen yhteisö ajautuu väkivallan kehään, johtaa tilanne Girardin mukaan ennen pitkää siihen, että koska tiettyjä yksilöitä jäljitellään muita enemmän, alkaa viha kohdistua johonkin rajattuun joukkoon tai yhteen ainoaan yksilöön ja tästä tulee uhrattava syntipukki. Tämä tilanne toimii Girardin mukaan kantanäkynä, johon kaikki järjestynyt kulttuuri pohjautuu. Kun yksilö on lynkattu, vapautuu yhteisö sitä piinanneesta väkivallasta. Helpotus puolestaan tulkitaan uhratun ansioksi, ja näin uhrilla on kahtalainen luonne: toisaalta hän on ehdottoman paha – hänhän oli syynä yhteisön kriisiin –, toisaalta taas ehdottoman hyvä, sillä hänet uhraamalla yhteisö saavutti uuden ykseyden tunteen. Siispä uhri on pyhä, jumala tai jumalan kaltainen.


title: René Girard

text: Uhraaminen säännöllisesti toistuvana rituaalina taas pyrkii Girardin mukaan toistamaan tämän kantanäyn tuottaman vaikutuksen. Ihmisuhreista voidaan myös ennemmin tai myöhemmin luopua ja siirtyä eläinuhreihin, ja lopulta tästäkin käytännöstä voidaan luopua. Mytologiat taas kuvaavat Girardin mukaan yleensä juuri alkuväkivaltaa, joskin peitellysti.


title: René Girard

text: Girardin mukaan mimeettiseen haluun perustuva inhimillinen kulttuuri vaatii uhreja. Hän tulkitsee antiikin myyttejä verhotuiksi ritualistisen väkivallan purkauksiksi. Uhraaminen on prosessi, jossa syntipukki joutuu yhteisön sisäisen väkivallan purkautumisväyläksi. Esimerkiksi länsimaisessa kulttuuriperinteessä "Kuningas Oidipus" ja Raamatun evankeliumit ovat Girardin mukaan verhottuja kertomuksia yhteisöväkivallan uhreista. Uhraamisen prosessi on tiedostumaton: uhraamisen hetkellä syntipukin syyllisyys uskotaan todeksi ja ylilyövä väkivalta oikeudenmukaiseksi. Uhri puhdistaa yhteisön sen sisäisistä konflikteista, ja juuri tästä juontuu Girardin mukaan myös tragedian katarttinen vaikutus. Kuollut uhri kohotetaan myyteissä jumalalliseen asemaan; näin peitetään tietoisuudelta yhteisön ja uskontojen keskiössä toimiva väkivaltainen yksiuhrimekanismi.


title: Stephen Hendry

text: Stephen Hendry, MBE, (s. 13. tammikuuta 1969) on skotlantilainen entinen snooker-ammattilainen. Jos katsotaan turnaustilastoja, Hendry on lajin kaikkien aikojen menestynein pelaaja. Kuitenkin toinen todella menestyksekäs pelaaja Ronnie O’Sullivan, on ohittanut jo Hendryn voitetussa rahamäärässä, johon kuitenkin vaikuttaa se, että turnauksien palkintorahan suuruus vaihtelee, ja yleensä muuttuu vuosien varrella. Hendrystä tuli snooker-ammattilainen jo 16-vuotiaana. Hendry on voittanut seitsemän maailmanmestaruutta vuosina 1990, 1992–1996 ja 1999. Ranking-turnauksia Hendry on voittanut yhteensä 36, joista viimeisimpänä "Malta Cup" vuonna 2005. Hendryn kulta-aikaa oli 1990-luku, mutta hän menestyi myös 2000-luvulla, mistä osoituksena Hendryn ykkössija virallisella maailmanlistalla kaudella 2006/2007. Hendry pitää yhä hallussaan useita lajin ennätyksiä. Hän on voittanut eniten maailmanmestaruuksia ja ranking-turnauksia, sekä tehnyt toiseksi eniten yli sadan pisteen lyöntisarjoja, joista peräti 11 on 147 pisteen "maksimibreikkejä" .


title: Stephen Hendry

text: Hendry aloitti uransa vuonna 1985 ja jo ensimmäisellä ammattilaiskaudellaan 1986/1987 nousi 32:n parhaan joukkoon ranking-listalla. Ensimmäisellä kaudellaan Hendry saavutti kaksi neljännesfinaalipaikkaa ja semifinaalipaikan turnauksissa. Aloittaessaan ammattilaisena hän oli 16-vuotias ja kaikkien aikojen nuorin laatuaan.


title: Stephen Hendry

text: Toisella kaudellaan (1987/1988) Hendry voitti kaksi ranking-turnausta; "Grand Prix" ja "British Open". Kauden päätteeksi hän oli noussut 16:n parhaan joukkoon sijalle 4 ranking-listalla. Tällä kaudella hän voitti ensimmäisen kerran arvostetuimman kutsuturnauksen "Benson & Hedges Masters". Finaalissa kaatui John Parrott erin 9-6 ,


title: Stephen Hendry

text: Kausi 1989/1990 oli Hendryn osalta jo uskomaton - kuusi turnausvoittoa: "Asian Open", "Dubai Classic", "Scottish Masters", "UK Championship", "Wembley Masters". "World Championship". Tällä kaudella hänestä tuli maailman ykköspelaaja ensimmäistä kertaa. 1980-luvulla ykköspelaajan valtikkaa oli seitsemän vuotta pitänyt kuusinkertainen maailmanmestari Steve Davis


title: Stephen Hendry

text: Kaudella 1990/1991 Hendry voitti viisi ranking-turnausta. Tähän ei ollut pystynyt kukaan aikaisemmin. Lisäksi hän teki "hattutempun" "Masters"-turnauksessa, eli voitti tämän kolmannen kerran peräkkäin.


title: Stephen Hendry

text: Kaudella 1991/1992 Hendry voitti jälleen maailmanmestaruuden, "Masters"-, "Grand Prix"- sekä "Welsh Open"-turnaukset. Lisäksi hän saavutti ensimmäisen kahdeksasta "maksimibreikistään" "Matchroom League" -turnauksessa. Hendry lopetti myös Steve Davisin neljän peräkkäisen "Premier League"-voiton putken. Tämä turnaus ei kuulu ammattilaisten pääkiertueelle.


title: Stephen Hendry

text: Kaudella 1992/1993 Hendry voitti jo kolmannen ja toisen peräkkäisen maailmanmestaruuden. Lisäksi hän voitti jo viidettä kertaa putkeen arvostetun "Masters"-kutsuturnauksen. Hendry voitti toista kertaa peräkkäin "Premier Leaguen" finaalissa Steve Davisin.


title: Stephen Hendry

text: Kaudella 1993/1994 Hendry jatkoi maailmanmestaruus-putkeaan.


title: Stephen Hendry

text: Kaudella 1994/1995 Hendry voitti jälleen kolme ranking-turnausta ja näistä yksi oli jo neljäs peräkkäinen maailmanmestaruus. Tämän lisäksi Hendry palasi "Premier Leaguen" voittajaksi.


title: Stephen Hendry

text: Kaudella 1995/1996 Hendry jatkoi kolmen voiton tasolla voittaen jälleen kerran maailmanmestaruuden jo viidettä kertaa putkeen. Tämä oli hänelle jo kuudes mestaruus ja näin hän nousi Steve Davisin ja Ray Reardonin rinnalle legendaaristen mestarien joukkoon. Kausi toi mukanaan myös neljännen "Premier League"-voiton.


title: Stephen Hendry

text: Kaudella 1996/1997 Hendry oli jo kuudetta kertaa peräkkäin MM-finaalissa, mutta tällä kertaa maailmanmestaruuden vei irlantilainen Ken Doherty, joka katkaisi Hendryn pitkän voittoputken.


title: Stephen Hendry

text: Kausi 1997/1998 ei ollut Hendryn osalta yhtä erinomainen kuin 1990-luku tätä aikaisemmin. Hän voitti silti yhden ranking-turnauksen, joka oli "Thailand Masters". Maailmanmestaruuskisoissa Hendry karsiutui jo ensimmäisellä kierroksella ja ennätyksellisen kahdeksan vuoden hallinnan jälkeen joutui kauden päätteeksi luopumaan maailman ykköspelaajan asemasta.


title: Stephen Hendry

text: Kaudella 1998/1999 Hendry voitti ennätyksellisen seitsemännen, ja toistaiseksi viimeisen, maailmanmestaruutensa ottaen ennätyksen näin ollen yksin omiin nimiinsä. Tällä kaudella hän voitti myös tätä turnausta edeltäneen "Scottish Open"-turnauksen.


title: Stephen Hendry

text: Kauden 1999/2000 alun jälkeen Hendry on voittanut vain viisi turnausta: "British Open" 1999, "European Open" 2001, "Welsh Open" 2003, "British Open" 2003 sekä "Malta Cup" 2005. Vuonna 2002 Hendry kuitenkin oli lähellä kahdeksatta maailmanmestaruuttaan häviten kuitenkin finaalin niukasti Peter Ebdonille erin 17-18. Vaikka 1990-luvun kaltainen menestys ei ole jatkunut, on Hendry silti kyennyt tekemään neljä 147-lyöntisarjaa, eikä ole kertaakaan pudonnut ranking-listalla 16 parhaan joukosta. Lisäksi kaudelle 2006/2007 Hendry valtasi uudelleen maailman ykköspelaajan paikan tasaisten pelisuoritusten avittamana edellisellä kaudella. Hendry voitti vielä vuosina 2000 ja 2004 "Premier Leaguen", vaikka 2000-luvun alku onkin tämän turnauksen osalta ollut Ronnie O'Sullivanin hallintaa .


title: Stephen Hendry

text: Kaudella 2007/2008 Hendry pelasi ajoittain hyvin säilyttäen edelleen paikkansa 10 parhaan joukossa ranking-listalla. Parhaiten hän pelasi kauden päättävässä maailmanmestaruusturnauksessa Sheffieldin "Crucible"-teatterissa, jossa hän kaadettuaan nuoren Mark Allenin tiukassa ensimmäisen kierroksen ottelussa, eteni toiselle kierrokselle, jossa hän vakuuttavasti kaatoi Kiinan superlupauksen Ding Junhuin, ja tämän jälkeen vielä yhden kauden tasaisimman nousijan, walesiläisen Ryan Dayn, neljännesfinaalissa. Semifinaaliparikseen Hendry sai Ronnie O'Sullivanin, joka omassa neljännesfinaalissaan oli tehnyt jo kolmannen 147 pisteen "maksimibreikin" "Crucible"-teatterissa. Tämä oli "The Rocketin" yhdeksäs 147 ja hän ohitti näin Hendryn ennätystilastossa. Hendry oli lähellä itsekin omassa neljännesfinaaliottelussaan yltää samaan, mutta viimeinen punainen pallo ei uponnut. Semifinaali päättyi O'Sullivanin selkeään voittoon 17-6.


title: Stephen Hendry

text: Kausi 2008/2009 ei käynnistynyt Hendryn osalta hyvin, sillä kahdessa ensimmäisessä turnauksessa hän hävisi jo ensimmäisen ottelunsa. "Grand Prix"-turnaus oli Hendryn osalta jo hieman parempi, mutta tässäkin Hendry putosi ennen neljännesfinaaleita. "Bahrain Championship"-turnauksessa nähtiin pitkästä aikaa "vanhaa" Hendryä, sillä hän pelasi hyvän ja tasaisen turnauksen edeten semifinaaliin asti, jossa Matthew Stevens kuitenkin eteni finaaliin, hävitäkseen tämän kuitenkin 26-vuotiaalle australialaiselle Neil Robertsonille. Loppukauden turnauksetkaan eivät onnistuneet "The Maestrolta" hyvin ja listasijoitus kauden pääteeksi oli 10.


title: Stephen Hendry

text: Kausi 2009/2010 ei myöskään tuonut menestystä turnausvoittojen mielessä. Kauden parhaaksi saavutukseksi jäi neljännesfinaalipaikka "Sanyuan Foods China Open"-turnauksessa. Kaikissa muissa turnauksissa tappio tuli jo 16:n parhaan joukossa. Kauden päätteeksi Hendry putosi ulos 10:n parhaan joukosta maailmanlistalla.


title: Stephen Hendry

text: Huhtikuussa 2012 Hendry suoritti maailmanmestaruusturnauksessa uransa 11. maksimibreikkinsä. 1. toukokuuta 2012 Hendry ilmoitti lopettavansa mittavan snooker-uransa koettuaan 2-13 tappion Stephen Maguirelle maailmanmestaruusturnauksen neljännesfinaalissa.


title: Stephen Hendry

text: Hendry on siis selvästi kaikkien aikojen menestyksekkäin snooker-pelaaja. Hänellä on nimissään myös eniten ennätyksiä, esimerkiksi nuorin maailmanmestari (21) ja eniten MM-titteleitä (7) sekä eniten -turnausvoittoja (36).


title: Stephen Hendry

text: Pelityyliltään Hendry on erittäin hyökkäävä, vaikka taitaa myös turvapelin. Hendryn vahvuuksiksi pitää luetella erittäin pehmeä kosketus valkoiseen palloon, josta on paljon hyötyä päällevedoissa. Hendry on taitava pelaaja ja hyvä "break builder" (sarjan tekijä). Varsinaisia heikkouksia ei Hendryllä pelillisesti ole, joskin pitkä peli oli alkanut tökkiä uran viimeisien vuosien aikana. Suurimmat heikkoudet Hendryllä löytyvät taktiselta puolelta. Hendry on hävinnyt useita freimejä siksi, että hän on hyökännyt liian rohkeasti. Myös Hendryn hermot ovat välillä pettäneet kesken tiukan ottelun. Hendrylle saattaa välillä tulla päiviä, jolloin peli ei suju lainkaan. Stephen Hendry on edelleen huippupelaaja, muttei samanlainen taituri kuin mitä vielä 1990-luvulla.


title: Halloween H20

text: Halloween H20 ("Halloween: H20: 20 Years Later") on Steve Minerin ohjaama yhdysvaltalainen kauhuelokuva vuodelta 1998. Se jatkuu käytännöllisesti katsoen Halloween 2:sta eikä tämän johdosta ota huomioon muiden jatko-osien tapahtumia. Elokuva onkin ohjaaja Minerin näkemys siitä, miten elokuvasaagan tulisi päättyä, koska lukuisat jatko-osat olivat hänen mielestään ongelma. Kuitenkin neljän vuoden päästä myös H20 sai jatkoa, tosin eri tekijöiltä.


title: Halloween H20

text: 20 vuotta myöhemmin Haddonfieldin teurastuksen jälkeen Langdonissa, edesmenneen tohtori Loomisin kollegan Marion Chambersin taloon on murtauduttu, ja hän soittaa poliisit. Kun hän menee naapuriin, hän näkee kaksi nuorta kuolleena, ja lopulta Michael Myers tappaa hänet, vieden mukanaan siskonsa Laurie Strodea käsittelevän kansion. Sillä välin Kaliforniassa Keri Tate -nimellä elävä Laurie Strode näkee painajaisen Myersin kirjoituksista "Laurie Strode". Myöhemmin naisen ja lapsen mennessä vessaan naisen auto varastetaan. Sillä välin Laurie lähettää teini-ikäisiä retkelle. Osa nuorista livahtaa taloon viettämään Halloween-yötä. Kaksi nuorta tapetaan, ja Michael pääsee puukottamaan Laurien 17-vuotiasta poikaa jalkaan. Nämä lähtevät pakoon, ja kun nämä lukitsevat oven, avaimet putoavat. Juuri kun Michael on saamassa oven auki, Laurie ja John tulevat ulos. Laurie ja John lähtevät etsimään Myersiä ja ampuvat miestä, joka ei olekaan Myers vaan hotellin vartija. John joutuu Michaelin uhriksi, ja Laurie lähtee pakoon. Laurie lähtee oven taakse piiloutuneiden nuorten kanssa portille ja käskee näitä soittamaan ambulanssin ja poliisin. Laurie lähtee kirveen kanssa etsimään Myersiä ja piiloutuu pöytien alle Myersiltä, kun Laurie löi tätä kirveellä. Myers on pöydän päällä vahtimassa Laurieta, ettei tämä lähtisi pois. Laurie kierii pöytien alle Michael perässä. Pitkän taistelun jälkeen Laurie pääsee lyömään Myersiä veitsellä, ja tämä putoaa pöydän päälle. Laurie lähtee viemään ruumista jonnekin, ja ruumis alkaa liikkua. Lopuksi Laurie lyö kirveellä miehen pään poikki.


title: Stigmata (Tarotin albumi)

text: Stigmata on Tarotin neljäs studioalbumi, joka julkaistiin 13. huhtikuuta 1995. Se on tuplalevy, jonka toisella levyllä on samoja kappaleita kuin vuonna 1994 julkaistulla "To Live Again" -livelevyllä. Zero Corporation on julkaissut Japanissa levystä myös yhden CD:n version.


title: Stigmata (Tarotin albumi)

text: Albumi nousi Suomen virallisen listan sijalle 31, ja pysyi listalla yhteensä 4 viikkoa.


title: Philippe Lacoue-Labarthe

text: Philippe Lacoue-Labarthe (6. maaliskuuta 1940 – 27. tammikuuta 2007, Pariisi) oli ranskalainen filosofi, teatteriohjaaja, kirjallisuuskriitikko ja kääntäjä. Hän toimi Strasbourgin yliopiston estetiikan professorina.


title: Philippe Lacoue-Labarthe

text: Lacoue-Labarthe kirjoitti laajalti Martin Heideggeristä, Jacques Derridasta, Jacques Lacanista, Paul Celanista, saksalaisesta romantiikasta ja dekonstruktiosta. Hän myös käänsi Heideggerin, Celanin, Friedrich Nietzschen, Friedrich Hölderlinin ja Walter Benjaminin teoksia ranskaksi.


title: For the Glory of Nothing

text: For the Glory of Nothing on kuopiolaisen heavy metal -yhtye Tarotin viides studioalbumi, joka julkaistiin 6. helmikuuta 1998.


title: For the Glory of Nothing

text: Albumi nousi Suomen virallisen listan sijalle 19.


title: Rynnäkkö

text: Rynnäkkö tarkoittaa seuraavia:


title: Sarastus

text: Sarastus voi tarkoittaa seuraavia:


title: Jalkapallostadion

text: Jalkapallostadion on stadion, joka on tarkoitettu ennen muuta jalkapallon pelaamiseen. Suurimpien jalkapallostadionien katsomoihin mahtuu yli 100 000 katsojaa.


title: Noob Saibot

text: Noob Saibot on hahmo Mortal Kombat -pelisarjassa.


title: Noob Saibot

text: Mortal Kombatin maailmassa Noob Saibot on haamu Netherealmista ja on itse asiassa alkuperäinen Sub-Zero, nuoremman Sub-Zeron veli. Scorpion tappoi hänet tämän kostaessa klaaninsa puolesta. Noob Saibot on sydämetön ja kylmäverinen murhaaja, joka on valmis tappamaan jopa oman veljensä. "" -pelissä hän toimi yhdessä veljensä vanhan liittolaisen, Smoken, kanssa.


title: Noob Saibot

text: Vuoden 2011 "Mortal Kombat" -pelissä Quan Chi luo Noobin vanhemmasta Sub-Zerosta Scorpionin tapettua hänet. Noob kohtaa myöhemmin nuoremman Sub-Zeron, joka on muutettu kyborgiksi häviten tälle taistelussa. Taistelussa Nightwolfia vastaan Smoke heittää Noobin maagiseen tornadoon, joka räjähtää Noob mukanaan. Noobin kohtalo pelin lopussa on jäänyt epäselväksi, mutta hänen uskotaan elävän, koska Goro on jopa hukuttanut Noobin, eikä hän ole siitäkään kuollut.


title: Noob Saibot

text: Hahmon nimi tulee takaperin käännetyistä Mortal Kombat -pelin luojien Ed Boonin ja John Tobiasin sukunimistä.


title: Koria

text: Koria on Kouvolan kaupungin 52. kaupunginosa ja taajama Elimäen suuralueella. Korian taajama kuuluu osaksi Vilppulan kylää. Koria kuului vuoteen 2009 asti Elimäen kuntaan ja oli kunnan suurin taajama. Korialla asuu yli puolet Elimäen suuralueen asukkaista. Koria sijaitsee valtatie 6:n varrella Kymijoen eteläpuolella Kouvolan keskustaajamasta 6km lounaaseen.


title: Koria

text: Koria on Kouvolan kuudenneksi suurin kaupunginosa, ja sieltä on kuuden kilometrin matka Kouvolan keskustaan. Vuonna 2015 Korialla asui 4 154 asukasta. Korian keskustan pinta-ala on 0,3 km² ja asukkaita 310. Korian taajamassa asukkaita on 4 050 (31.12.2017). Taajaman pinta-ala on 7,66 neliökilometriä.


title: Koria

text: Korian keskustassa ja Hurjanhaassa on kerrostaloja, muilla asuinalueilla rivi- ja omakotitaloja. Korian koko äänestysalueen asukasluku on 5 036, tähän alueeseen kuuluu Korian lisäksi Pohjois-Elimäen kaupunginosa.


title: Koria

text: Korian naapurikaupunginosia ovat Kankaro, Ruotsula, Keltti, Muhniemi ja Myllykoski.


title: Koria

text: Korian asuinalueita ovat Hiivuri, Hurjanhaka, Korian keskusta, Karisuo (Karisuo ja Karisuonkulma), Nappa (Nappa, Napanrinne), Pioneeripuisto ja Sopenpelto. Marttilan alueen rakennustyöt aloitettiin vuonna 2012.


title: Koria

text: Korialla on muun muassa kaksi kauppaa, asiamiesposti, Korian ja Napan ala-asteet, pizzeria, uimahalli, kirjasto, pankki, urheilukenttä, kirpputori, terveysasema, apteekki, vanhainkoti ja linja-autoasema. Alueen teollisuutta ovat muun muassa Kaslink Foods, Domus, Novita, Korian leipomo ja Korian Palviliha.


title: Koria

text: Korialla toimi 1990-luvun puoliväliin asti pioneerijoukkojen varuskunta eli Kymen Pioneeripataljoona.


title: Koria

text: Tunnettuja tapahtumia ovat joka toinen vuosi järjestettävät Erämessut ja vuonna 2010 ensimmäistä kertaa järjestetyt PioneeriFestivaalit. Koria-Roll-rockfestivaalin järjestäminen on lopetettu. Korian kylän läpi kulkee yksi Suomen vilkkaimmista rataosuuksista, Lahti–Kouvola-rata, ja taajama onkin aikojen kuluessa kasvanut rautatien ja varuskunnan myötävaikutuksesta.


title: Koria

text: Korialla ovat tunnetut Kymijoen ylittävät sillat: museosiltana oleva vuonna 1870 valmistunut Korian silta ja nykyinen Korian ratasilta. Taajaman muita maamerkkejä ovat vesitorni, Suomen Viljavan viljavarasto Napalla ja entinen Hankkijan rehutehdas radan varrella. Kymijoen varressa sijaitsee kauniina kesäpaikkana tunnettu Kallioniemen tanssilava.


title: Koria

text: Korian osa-alueet ovat:


title: Koria

text: Linja-autoasema sijaitsee Korian keskustassa. Korialla on myös rautatieasema, jolla pysähtyvät lähijunat Lahdesta ja Kouvolasta. Korian keskustasta on 129 km Helsinkiin. Viimeisen kymmenen vuoden aikana Korian väkiluku on noussut hieman. Korian Hurjanhaassa on Wienerbergerin tiilitehdas. Kaslink Foodsin hallinto- ja tuotantolaitos sijaitsee Korialla.


title: Koria

text: Paikallisliikenteen linjat:


title: Koria

text: Palvelulinjat:


title: Koria

text: Muut:


title: Koria

text: Junaliikenne:


title: Gianni Vattimo

text: Gianni Vattimo (s. 4. tammikuuta 1936) on italialainen hermeneutikkofilosofi ja poliitikko. Tuotannossaan Vattimo on käsitellyt tulkintaa, olemista, taidetta, massakulttuuria ja politiikkaa.


title: Gianni Vattimo

text: Vattimo opiskeli filosofiaa Torinon yliopistossa Luigi Pareysonin johdolla ja sittemmin Heidelbergin yliopistossa Karl Löwithin ja Hans-Georg Gadamerin kanssa. Hänestä tuli Torinon yliopiston apulaisprofessori vuonna 1964, estetiikan professori vuonna 1969 ja teoreettisen filosofian professori vuonna 1982.


title: Gianni Vattimo

text: Vattimo kehitti yhdessä Pier Aldo Rovattin kanssa ”heikon ajattelun” käsitteen. Vuonna 1983 toimittamassaan teoksessa "Il pensiero debole" ('Heikko ajattelu') he ilmoittavat pyrkimyksekseen eritellä nykyaikaa ja sen perustattomaksi käynyttä ajattelua. Heikossa ajattelussa, joka on sittemmin luonnehtinut ennen kaikkea Vattimon omaa tuotantoa, keskeistä on ajatus sen hyväksymisestä, ettei todellisen tiedon puuttuessa ole mitään muutakaan pohjaa johon ajattelua voisi perustaa. Vastaavasti yksilöyden turvana ei enää ole vahvaa minää tai yhtenäistä kulttuuria. Perustattomuus ja turvattomuus ovat ajattelun avainsanoja.


title: Gianni Vattimo

text: Vattimo on käsitellyt ajatuksiaan kristinuskosta teoksessaan "Uskon että uskon". Hänen näkemyksensä mukaan maallistuminen ei ole kristilliselle uskolle uhka tai tappio, vaan se on kristillisyyden ydin. Kirkko täyttää tehtäväänsä nimenomaan sekularisaation kautta.


title: Shining Black

text: Shining Black on kuopiolaisen heavy metal -yhtye Tarotin uran ensimmäinen kokoelma-albumi. Levystä on julkaistu myös 500 kappaleen rajoitettu kolmen CD:n digipak-painos, jonka bonuslevyllä on ainoastaan Pecu Cinnarin rumpusoolo ”Aaaargh, What's Goin' On Here”.


title: Shining Black

text: Zero Corporation on julkaissut Japanissa 23. joulukuuta 1998 samalla nimellä yhden levyn version kokoelmasta.


title: SLL

text: SLL voi olla lyhenne sanoista:


title: Marsalkka Mannerheimille myönnetyt kunnianosoitukset

text: Presidentti, Suomen marsalkka Mannerheimille myönnetyt kunnianosoitukset ovat eri maiden myöntämiä kunnianosoituksia aina ritarikuntien suurristeistä muistomerkkeihin ja lippujuhlapäiviin.


text: Mannerheim sai sotamarsalkan arvon sisällissodan päättymisen 15-vuotisjuhlan yhteydessä 15. toukokuuta 1933.


text: Lähinnä talvisodan suomalaisjoukkojen johtamisen ansioista puolustusvoimain komentajana ja ylipäällikkönä toimineen Mannerheimin 75-vuotislahjaksi vuonna 1942 hänelle luotiin Georg von Wendtin ehdotuksesta uusi ainutlaatuinen Suomen marsalkan arvonimi. ""Loistavat sotilaalliset tekonne asettavat Teidät kunniapaikalle historiamme suurimpana sotilaana"", hallituksen esityksessä todettiin. Esikuvana arvolle olivat ulkomaisten suurvaltojen suurille sotapäälliköilleen myöntämät ainutlaatuiset arvonimet, kuten natsi-Saksassa kesällä 1940 sotamarsalkka Hermann Göringille annettu valtakunnanmarsalkan arvo.


text: "Puolustusvoimain lippujuhlan päivä" on 4. kesäkuuta. Se on virallinen liputuspäivä. Päivää on vietetty nykyisellä paikallaan vuodesta 1942 alkaen. Vuosina 1919-1939 juhlaa vietettiin nimellä "sotaväen lippujuhlan päivä" 16. toukokuuta muistaen hallitukselle uskollisten Suomen tasavallan joukkojen, valkoisten voittoa punaisista sisällissodassa 1918. Kahtiajaosta muistuttava päivä haluttiin siirtää talvisodan jälkeen toukokuun kolmanneksi sunnuntaiksi kunnioittamaan sisällissodassa ja talvisodassa kaikkien henkensä antaneiden suomalaisten muistoa, jolloin alkoi kaatuneiden muistopäivän vietto. Jatkosodan aikana ylipäällikkö Mannerheimin täyttäessä 75 vuotta hänen syntymäpäiväänsä 4.6. vietettiin aluksi nimellä "Suomen marsalkan syntymäpäivä", mutta varsin pian nimeksi vakiintui puolustusvoimain lippujuhlan päivä.


text: Mannerheim lienee eniten kunniamerkkejä saanut suomalainen. Hän on saanut lukuisia korkea-arvoisia ulkomaalaisia kunniamerkkejä ja mm. suomalaisista ritarikunnista viisi suurristiä, joista kaksi jalokivien ja miekkojen kera, sekä muita erityisen harvinaisia suomalaisia kunniamerkkejä: 1. luokan Mannerheim-risti (myönnetty vain kahdesti, Mannerheimille ja jalkaväenkenraali Erik Heinrichsille) ja 1. luokan Vapaudenmitali ruusukenauhoin (myönnetty vain kerran, Mannerheimille).


text: Ainakin seuraavat ulkomaiset ritarikunnat myönsivät Mannerheimille suurristejä: Ruotsin Kuninkaallinen Miekkaritarikunta Suurristin Komentaja (1918) ja 1. luokan Suurristin Ritari (1942), Brittiläisen imperiumin ritarikunta (1938), Ranskan Kunnialegioona (1939), Saksan Kotkan ritarikunta (1939), Romanian Mikael Rohkean sotilasritarikunta (1941), Unkarin Ansioritarikunta (1942), Japanin Nousevan Auringon ritarikunta (1942), Kroatian Kuningas Zvonimirin Kruunuritarikunta (1942). Marsalkka oli myös seuraavien arvostettujen yksiluokkaisten ulkomaisten ritarikuntien jäsen: Ruotsin Serafim-ritarikunta (1919) ja Tanskan Elefanttiritarikunta (1919).


text: Rautaristin Ritariristin hän sai 1942 ja uudestaan tammenlehvien kera 1944. Sen kävi tuomassa kenraalisotamarsalkka Wilhelm Keitel, jonka vierailun päätarkoitus oli taivutella Mannerheim pitämään Suomi edelleen mukana sodassa - tosin tältä osin vierailu jäi vaille tarkoitustaan.


text: Mannerheimille on pystytetty ratsastajapatsaat Helsinkiin ja Lahteen. Helsingin patsas rahoitettiin suuren kansalaiskeräyksen tuotolla ja sen veistäjästä järjestettiin kilpailu, jonka voitti professori Aimo Tukiainen. Hänen veistämänsä "Marsalkka Mannerheimin ratsastajapatsas" paljastettiin 4. kesäkuuta 1960 Mannerheimintien varrella, paikalla jossa valkoisen armeijansa kärjessä ratsastanut Mannerheim oli lausuttu tervetulleeksi Helsinkiin vuonna 1918. Lahtelainen kuvanveistäjä Veikko Leppänen oli saanut kilpailussa kunniamaininnan, ja Lahdessa perustettiin oma patsastoimikunta, joka keräsi varat veistoksen pystyttämiseksi kaupunkiin. Leppäsen veistämä Mannerheimin ratsastajapatsas paljastettiin joulukuussa 1959 Lahden asema-aukiolla. Lahden varuskunnassa Hennalan kasarmialueella on myös Mannerheimin rintakuvapatsas.


text: Tampereella on kiistelty, usein töhrimisen kohteeksi joutunut Mannerheimin patsas. Evert Porilan vuonna 1939 veistämä ja vapaussotureita edustaneen Tampereen seudun Rintamamiesyhdistyksen tilaama patsas oli tarkoitus pystyttää Tammerkosken rannalle, mutta kaupunginvaltuusto kielsi tämän, koska Mannerheim oli kuvattu vuoden 1918 aikaisessa sotilasasussaan. Viivytysten jälkeen veistos paljastettiin 4. kesäkuuta 1956 kahdeksan kilometrin päässä keskustasta Leinolan Vehmaisten Mannerheiminkalliolla, jolla Mannerheimin kerrottiin vuonna 1918 katselleen Tampereen valtausta.


text: Myös päämajakaupunki Mikkelissä on kiistelty Mannerheimin patsas. Veistos tilattiin kuvanveistäjä Kalervo Kalliolta marsalkan 100-vuotisjuhlan kunniaksi vuonna 1967, ja se oli tarkoitus sijoittaa Mikkelin torille, mutta se pystytettiin vastustuksen vuoksi syrjemmälle. Vuonna 2003 patsas kuitenkin siirrettiin alun perin suunnitellulle paikalleen torille.


text: Mannerheim on saanut myös patsaan Turkuun, Vaasaan ja Seinäjoelle.


text: Territetissä Sveitsissä Montreux'n länsipuolella on Mannerheimin kunniaksi pystytetty muistomerkki ja muistomerkkiä ympäröivä puistoalue on nimeltään "Parc Mannerheim".


text: Mannerheimin muistolaatta paljastettiin Kaliszissa, Puolassa 7. kesäkuuta 2014.


text: Latviassa, Aprikin kartanossa paljastettiin 28. toukokuuta 2016 Mannerheimin muistolaatta.


text: Venäjällä Pietarissa paljastettiin 16. kesäkuuta 2016 Mannerheimin muistolaatta. Se on kiinnitetty talon seinään osoitteessa Zaharevskaja 22, jossa oli Venäjän armeijan yleisesikunnan akatemia. Mannerheim opiskeli akatemiassa ennen Keski-Aasian tutkimusmatkaansa valokuvausta ja topografiaa. Muistolaatalla on tarkoitus tähdentää myös sitä, että Mannerheim oli paitsi venäläinen upseeri myös venäläinen vakooja. Muistolaattaa ehdotettiin jo 2009, mutta Pietarin kaupunki päätti silloin, ettei sille ole tarvetta. Laatan takana on presidentti Vladimir Putinin perustama Venäjän sotahistoriallinen yhteisö, joka tutkii Venäjän sotahistoriaa ja pyrkii estämään historian "vääristelyä".


text: Helsingissä Heikinkatu ja Turuntie yhdistettiin Mannerheimintieksi marsalkan 75-vuotispäivän kunniaksi 1942. Lisäksi Mannerheimin mukaan on nimetty katu, tie tai aukio Fiskarsissa, Haminassa, Hangossa, Karviassa, Kokkolassa, Lahdessa, Lappeenrannassa, Loviisassa, Mikkelissa, Naantalissa, Nastolassa, Oulussa, Parkanossa, Porvoossa, Raaseporissa ja Vaasassa.


text: Vuonna 1919 Suomen Partioliitto kutsui Mannerheimin Suomen ensimmäiseksi kunniapartiolaiseksi. Elokuussa 1933 Mannerheim otti vastaan partioliikkeen perustajan Lordi Robert Baden-Powellin tämän Suomen vierailulla. Mannerheimin mukaan on nimetty myös yksi Suomen Partiolaisten ansiomerkki, Mannerheim-solki.


text: Suomen suojeluskunnat pitivät Kenraali Mannerheimin ampumakilpailuja.


text: Mannerheim äänestettiin vuonna 2004 Suuret suomalaiset -ohjelmassa suurimmaksi suomalaiseksi.


text: Mannerheimin kunniaksi on julkaistu monta postimerkkiä, joista monet ilmestyivät jo hänen elinaikanaan.


title: Torre del Mangia

text: Torre del Mangia on vuosina 1325–1348 rakennettu, 88 metriä korkea torni Sienassa, Italiassa. Se sijaitsee kaupungin keskusaukiolla Piazza del Campolla, goottilaisen Palazzo Pubblicon yhteydessä. Sen rakensivat Minuccio ja Francesco di Rinaldo vuosina 1338–1348.


title: Torre del Mangia

text: Torni on saanut nimensä ensimmäiseltä kellonsoittajaltaan vuonna 1347, Giovanni di Ducciolta, jonka lempinimi oli ”Mangiaguadagni” (). Tornin nykyinen kello on laitettu paikoilleen vuonna 1666: sen valmistaminen San Francescon luostarissa kesti lähes kymmenen kuukautta, ja kellon paikalleen laittamiseen tarvittiin kaksi suurta, yhteensä 53 miehen käyttämää vinssiä. Tornin huipulle johtaa 400 porrasta. Tornin juurella on kappeli, jonka nimi on Capella di Piazza. Se on kiitollisuudenosoitus sille, että pelastuttiin vuoden 1348 rutosta.


title: Johnny Dodds

text: John M. ”Johnny” Dodds (12. huhtikuuta 1892 – 8. elokuuta 1940) oli yhdysvaltalainen jazzmuusikko ja yksi New Orleans -jazzin johtavista klarinetisteista. Doddsin soitolle oli tyypillistä vahva bluesväritteisyys.


title: Johnny Dodds

text: New Orleansissa syntynyt Dodds soitti nuorena kitaraa ja vaihtoi 17-vuotiaana klarinettiin, johon hän sai oppitunteja Lorenzo Tio Jr:lta. Dodds liittyi vuonna 1912 Kid Oryn yhtyeeseen. Vuonna 1917 hän soitti Fate Marablen jokilaivayhtyeessä ja palasi myöhemmin Oryn kokoonpanoon, kunnes muutti Chicagoon vuonna 1919. Hän soitti King Oliverin Creole Jazz Band -yhtyeessä vuosina 1919–1924 ja osallistui Oliverin vuoden 1923 nauhoituksiin Richmondissa. Hän myös kävi yhtyeen kanssa kiertueella Yhdysvaltojen länsirannikolla.


title: Johnny Dodds

text: Vuonna 1924 Dodds pääsi orkesterinjohtajaksi Freddie Keppardin yhtyeeseen Chicagossa, jota hän johti yhteensä kuusi vuotta. Hän osallistui Louis Armstrongin Hot Five- ja Hot Seven -nauhoituksiin ja nauhoitti 1920-luvulla myös muun muassa Jelly Roll Mortonin ja veljensä Baby Doddsin kanssa.


title: Monacon Grand Prix 1964

text: Monacon Grand Prix 1964 oli Formula 1 -sarjan osakilpailu, joka ajettiin 10. toukokuuta 1964 Monacon katuradalla. Kilpailu oli kauden avauskilpailu, ja sen voitti Graham Hill. Kilpailussa Peter Arundell ajoi ensimmäisen kerran palkintosijalle, ja Mike Hailwood ensimmäistä kertaa pisteille.


title: Hollannin Grand Prix 1964

text: Hollannin Grand Prix 1964 oli Formula 1 -sarjan osakilpailu, joka ajettiin 24. toukokuuta 1964 Zandvoortin radalla. Kilpailun voitti Jim Clark, jolle voitto oli kauden ensimmäinen.


title: Belgian Grand Prix 1964

text: Belgian Grand Prix 1964 oli Formula 1 -sarjan osakilpailu, joka ajettiin 14. kesäkuuta 1964 Spa-Francorchamps'n radalla. Kilpailun voitti Lotus-Climax-kuljettaja Jim Clark, jolle voitto oli kauden toinen.


title: Ranskan Grand Prix 1964

text: Ranskan Grand Prix 1964 oli Formula 1 -sarjan osakilpailu, joka ajettiin 28. kesäkuuta 1964 Rouen-Les-Essarts -radalla. Kilpailun voitti Dan Gurney, jolle voitto oli kauden ensimmäinen.


title: Britannian Grand Prix 1964

text: Britannian Grand Prix 1964 oli Formula 1 -sarjan MM-osakilpailu, joka ajettiin 11. heinäkuuta 1964 Brands Hatchin radalla. GP oli ensimmäinen Brands Hatchin radalla ajettu MM-sarjan kilpailu ja kauden viides. Sen voitti paalupaikalta lähtenyt Jim Clark, jolle voitto oli kauden kolmas. Hän ajoi myös kilpailun nopeimman kierroksen.


title: Saksan Grand Prix 1964

text: Saksan Grand Prix 1964 oli Formula 1 -sarjan osakilpailu, joka ajettiin 2. elokuuta 1964 Nürburgringin radalla. Kilpailun voitti John Surtees, jolle voitto oli kauden ensimmäinen.


title: Itävallan Grand Prix 1964

text: Itävallan Grand Prix 1964 oli Formula 1 -sarjan osakilpailu, joka ajettiin 3. elokuuta 1964 Zeltwegin radalla. Kilpailun voitti Lorenzo Bandini, jolle voitto oli kauden ja uran ensimmäinen.